Buat Anda Yang Mahu Kurus, Boleh Cuba Menu Diet Atkins Untuk Seminggu Ini!

Jika anda
 merancang untuk mula mengamal diet Atkins
, anda boleh mencuba contoh menu diet Atkins ini. Beberapa senarai makanan yang dicadangkan ini boleh membantu anda menyediakan menu diet Atkins untuk seminggu.

Untuk mendapatkan lebih banyak info tentang Pemakanan Sihat, sila dapatkan
di sini
.

Maklumat ringkas mengenai diet Atkins

Diet Atkins telah diperkenalkan buat pertama kalinya oleh Dr. Robert C. Atkins.

Beliau telah menulis sebuah buku yang amat terkenal mengenai diet Atkins ini.

Secara umumnya, diet Atkins merujuk kepada
jenis diet yang mengurangkan pengambilan sumber karbohidrat.

Diet ini menyarankan untuk mengambil lebih banyak sumber protein dan juga lemak tetapi
mengelakkan sebarang pengambilan karbohidrat
.

Banyak kajian menunjukkan bahawa amalan diet Atkins ini berkesan untuk menurunkan berat badan yang berlebihan.

Bukan itu sahaja, diet ini juga didapati membantu memperbaiki paras gula darah dan juga kolesterol di dalam tubuh.

Diet ini juga sangat berkesan menurunkan berat badan kerana anda akan kurang mengambil sumber karbohidrat tetapi banyak makan protein.

Sumber protein yang tinggi
 boleh menyebabkan selera makan anda berkurangan sekali gus mengurangkan pengambilan kalori harian.

Senarai jenis makanan yang sesuai untuk contoh menu diet Atkins

Telur adalah antara jenis protein
yang boleh anda ambil ketika mengamalkan diet ini.

Anda boleh menggunakan jenis telur kegemaran anda seperti telur ayam atau telur itik.

Anda boleh menyediakannya dalam pelbagai jenis menu yang enak seperti telur dadar, telur rebus, telur
poach
, telur hancur atau telur kukus.

Selain daripada telur,
anda juga boleh mengambil ayam, ikan dan juga daging.

Bagi jenis sumber protein seperti ini
, anda boleh menyediakannya dalam bentuk digoreng, dikukus, direbus, dipanggang atau dibakar.

Anda juga disarankan untuk mengambil sayur-sayuran sebagai pelengkap hidangan.

Namun, sayuran yang dimakan itu perlulah rendah kandungan karbohidratnya.

Antara
 jenis sayuran yang rendah karbohidrat
 adalah seperti sawi, bayam, kangkung, salad, brokoli, cendawan tiram dan kubis bunga.

Jenis makanan yang dilarang untuk diet Atkins

Diet Atkins tidak menyarankan pengambilan sumber karbohidrat sebagai salah satu jenis makanan yang boleh dimakan.

Antara jenis
makanan yang dilarang semasa anda mengamalkan diet ini
 ialah:

Segala jenis nasi, bijirin, oat, mi, roti dan juga spaghetti.

Segala jenis buah-buahan atau jus buah-buahan kerana buah-buahan juga mengandungi kandungan gula di dalamnya.

Makanan yang diproses
atau makanan segera.

Segala jenis gula tidak kira sama ada ia adalah
 gula pasir atau gula perang
.

Sebarang jenis sos kerana sos juga mengandungi gula dan garam yang tinggi.

Produk makanan yang berasaskan tepung seperti roti, kuih-muih, pastri, biskut atau kek.

Segala jenis kekacang.

Sayur-sayuran yang berkanji atau tinggi kandungan karbohidrat. Antara contohnya adalah seperti kentang, kacang, jagung dan lobak merah.

Contoh menu diet Atkins: Menu diet Atkins untuk seminggu

Untuk memudahkan anda mengamalkan diet ini, kami berikan resepi cadangan atau contoh menu diet Atkins.

Anda boleh menggunakan panduan ini bagi merancang menu diet Atkins untuk seminggu.

Contoh menu diet Atkins: Hari pertama

Sarapan:
 Telur goreng hancur
 bersama hirisan ayam

Makan tengah hari: Ayam goreng kunyit

Minum petang/ snek: Tomato ceri

Makan malam: Ikan bakar bersama air asam

Contoh menu diet Atkins: Hari kedua

Sarapan:
Telur rebus yang dilenyek
 bersama mayones

Makan tengah hari: Ikan singgang

Minum petang/ snek: Tauhu bakar

Makan malam: Udang goreng

Menu diet Atkins untuk seminggu: Hari ketiga

Sarapan: Telur separuh masak

Makan tengah hari: Asam rebus ikan

Minum petang/snek:
 Potongan timun
 bersama yogurt

Makan malam: Sup daging

Menu diet Atkins untuk seminggu: Hari keempat

Sarapan: Ayam kukus bersama brokoli

Makan tengah hari: Sup ikan bersama brokoli

Minum petang/ snek:
Salsa buah tomato

Makan malam: Ayam panggang

Menu diet Atkins untuk seminggu: Hari kelima

Sarapan: Sup telur

Makan tengah hari: Ayam panggang

Minum petang/snek: Ayam goreng

Makan malam:
Daging panggang

Menu diet Atkins untuk seminggu: Hari keenam

Sarapan: Telur goreng mata

Makan tengah hari:
Udang dengan sos mentega

Minum petang/ snek: Jejari ikan

Makan malam: Sup ayam

Menu diet Atkins untuk seminggu: Hari ketujuh

Sarapan: Potongan ayam panggang

Makan tengah hari:
Tomyam ayam

Minum petang/ snek: Ikan panggang

Makan malam: Telur rebus bersama mayones

[health_tool_article id=”94632″]


4 Pemeriksaan Kaki Yang Orang Diabetes Wajib Buat Untuk Elak Amputasi!

Penyakit kencing manis
 merupakan salah satu kondisi yang amat bahaya dan boleh mendatangkan kesan buruk kepada tubuh badan manusia terutama pada kaki. Ini kerana sakit tapak kaki diabetes adalah antara komplikasi yang tidak wajar dipandang enteng.

Untuk mendapatkan lebih banyak informasi tentang Kencing Manis, anda juga boleh klik
di sini
.

Apa maksud sakit tapak kaki diabetes?

Kondisi diabetes melitus yang gagal dirawat atau dikawal dengan baik boleh menyebabkan banyak komplikasi pada tubuh badan. Kebiasaannya, individu akan mengaitkan ia dengan anggota kaki.

Sebenarnya, masalah kaki diabetes ini mungkin akan didalangi oleh kesan kondisi itu sendiri pada organ buah pinggang. Dalam istilah saintifik pula, ia lebih dikenali
sebagai diabetes nefropati
.

Untuk pengetahuan anda semua, diabetes nefropati itu akan terjadi apabila buah pinggang terjejas kemampuannya untuk melakukan tugas utama iaitu mengeluarkan lebihan cecair dari tubuh badan.

Akibat di atas tadi, cecair tersebut akan terkumpul di dalam tubuh badan terutama di anggota kaki
lantas membuat ia membengkak
 dan mudah untuk mengalami kecederaan atau ketidakselesaan.

Dalam pada itu, terdapat juga satu kondisi yang dinamakan sebagai
Charcot
di mana tulang, sendi, otot serta tisu lembut menjadi lemah sekali gus
menjejaskan seluruh bahagian kaki
 termasuk pada tumit, jari, kuku, buku lali dan tapak kaki masing-masing.

Angkara kondisi di atas, sakit tapak kaki diabetes boleh terjadi lalu meningkatkan risiko amputasi!

Pemeriksaan sakit tapak kaki diabetes!

Dalam usaha untuk mengelakkan risiko masalah pada kaki atau
lebih teruk lagi amputasi
, individu yang telah disahkan menghidap penyakit diabetes perlu kerap melakukan pemeriksaan kaki.

Pemeriksaan ini adalah sangat penting untuk mengenal pasti masalah sebelum menjadi lebih teruk kerana semua sudah sedia maklum bahawa pesakit kencing manis tidak boleh mengalami luka.

Luka yang tidak dirawat dengan baik
 akan mengakibatkan kerosakan saraf, kekebasan, kesemutan, mati rasa kaki dan mungkin hilang kemampuan untuk menyembuhkan luka secara semula jadi.

Baca lagi artikel berkaitan:

Pesakit Diabetes Biasanya Takut Kalau Ada Luka Bernanah, Ini 8 Petua Untuk Merawatnya

Luka Lambat Sembuh? Awas, Ia Mungkin Tanda Anda Menghidap Kencing Manis!

4 Langkah Penting Penjagaan Luka Kencing Manis! Jika Tidak Buat, Lambat Sembuh?

Sekiranya tidak mahu diamputasi atau dipotong kaki akibat sakit tapak kaki diabetes, anda kena buat pemeriksaan ini:

#1. Pemeriksaan dermatologi

Pertama, pesakit kencing manis itu perlu membuat temu janji bersama doktor pakar kulit bagi memeriksa jika wujud
 luka, ulser, nanah, kulit melecet,
 atau masalah kulit lain pada kaki.

Sekiranya sudah ada luka, doktor akan mengkategorikan peringkat luka anda itu kepada tahap berikut:

Tahap 0
 – Tidak ada luka terbuka atau ia telah tertutup sepenuhnya

Tahap 1
 – Ulser hanya di luar kulit namun tidak terjebak ke lapisan yang dalam

Tahap 2
 – Ulser telah terjebak ke lapisan kulit yang agak dalam termasuk pada tendon, tulang dan sendi

Tahap 3
 – Ulser telah terjebak ke lapisan kulit yang lebih dalam dan mungkin membuat nanah muncul

Tahap 4
 – Gangren pada jari, tumit dan bahagian depan kaki

Tahap 5
 – Gangren mula merebak ke seluruh bahagian kaki

#2. Pemeriksaan neurologi

Selain itu, penderita turut mungkin akan mengalami kerosakan saraf akibat
kadar gula yang tinggi
 lantas memerlukan mereka melalui beberapa pemeriksaan berkaitan neurologi seperti berikut:

Ujian monofilamen

Ujian persepsi visual

Refleks pergerakan pergelangan kaki

Ujian cucuk jarum

#3. Pemeriksaan muskuloskeletal

Ketiga, individu yang ada masalah sakit tapak kaki diabetes juga perlu memeriksa bentuk dan struktur tulang kaki mereka melalui dua kaedah klinikal iaitu sinaran X atau imbasan MRI.

Prosedur sinaran X akan dibuat untuk menilai jika ada perubahan
 dalam aspek keselarasan tulang
 kaki manakala imbasan MRI pula dibuat bagi melihat perkara sama dengan jauh lebih teliti lagi.

#4. Pemeriksaan vaskular

Keempat, doktor mungkin melakukan pemeriksaan vaskular untuk mendiagnosis luka yang wujud pada kaki selain demi menentukan apakah proses penyembuhan luka paling sesuai buat individu.

Pemeriksaan ini akan melibatkan pemeriksaan denyut nadi pada kaki
 pesakit kencing manis
. Alat seperti kapiler dan teknik ultrabunyi pula bakal digunakan bagi membantu pemeriksaan vaskular.

Kemudian, apa pesakit diabetes perlu buat?

Umumnya, tidak wujud sebarang kesan sampingan daripada keempat-empat prosedur penting ini.

Doktor akan menganalisis hasil pemeriksaan bagi
menentukan implikasi, komplikasi
 serta kaedah rawatan dan ubatan yang mungkin pesakit perlukan.

Kebiasaannya, doktor akan memberikan pesakit antibiotik dalam usaha melawan infeksi yang ada pada luka di kaki pesakit. Andai sudah terlambat, mungkin
prosedur pembedahan perlu dibuat
.


Zakar Cik Abang Sukar Bertahan Lama? Jangan Berdiam Diri, Buat 5 Ujian Ini

Setiap pasangan baik lelaki atau wanita pastinya mahukan prestasi di kamar tidur yang memberangsangkan bukan? Bagaimana pula jika mereka mengalami masalah ereksi zakar atau mati pucuk? Jom ikuti artkel ini untuk tahu dengan lebih mendalam lagi!

Untuk mendapatkan lebih banyak info tentang Kesihatan Lelaki, sila dapatkannya
di sini.

Mati pucuk, masalah ereksi zakar paling bahaya!

Sebelum pergi dengan lebih lanjut, adalah wajar untuk kita semua berkenalan dengan masalah ereksi zakar yang paling bahaya ini terlebih dahulu.

Untuk pengetahuan anda,
 mati pucuk adalah satu kondisi di mana lelaki tidak mempunyai kemampuan untuk mendapatkan dan mengekalkan ereksi
 alat sulit.

Masalah ketegangan dan kekuatan zakar ini seterusnya sudah pasti akan membuat hubungan seks bersama pasangan tercinta terganggu serta terjejas.

Bukan sahaja dari aspek perhubungan malahan fizikal dan mental penderita juga pasti akan mengalami kemerosotan akibat masalah ini.

Sekiranya ia berlaku, anda mungkin akan mengalami 3 simptom ini:

Tidak mampu mendapatkan ereksi zakar

Tidak boleh mengekalkan ereksi zakar

Libido menurun dengan mendadak

Apa punca masalah ereksi zakar ini berlaku?

Antara penyebab mati pucuk adalah aliran darah yang lemah dalam saluran darah atau kecederaan yang berlaku pada dalam zakar.

Dalam pada itu,
kondisi ini juga mungkin didasari oleh beberapa faktor risiko
 termasuklah:

Kondisi kesihatan seperti kencing manis atau masalah jantung

Penggunaan tembakau kerana ia boleh menghalang aliran darah dari vena ke arteri

Berat badan berlebihan atau obesiti

Pengambilan ubatan & rawatan tertentu

Kecederaan pada saraf atau arteri zakar

Keadaaan psikologi seperti stres, kegelisahan atau kemurungan

Bukan itu sahaja, kalian juga perlu tahu perbuatan yang memerlukan posisi duduk terlalu lama seperti bekerja atau berbasikal juga mungkin boleh membawa kepada masalah ini!

Bagaimana cara untuk mendiagnosis mati pucuk?

Baiklah, sekarang kita sudah tahu apa itu mati pucuk dan punca ia berlaku kepada lelaki yang bernasib malang.

Kita beralih pula kepada saranan utama artikel ini iaitu
 kenapa perlu berdiam diri sahaja jika ada masalah ereksi zakar
? 5 ujian klinikal ini adalah jawapannya!

Mungkin bagi kebanyakan lelaki, doktor hanya perlu meneliti sejarah perubatan dan pemeriksaan fizikal untuk mendiagnosis masalah ini.

Namun jika tiada sebarang jawapan, ubatan atau rawatan ditemukan, anda mungkin masih perlu melalui ujian lain untuk lebih kepastian.

Antara ujian yang boleh cuba dijalani adalah seperti berikut:

Ujian darah

Sampel yang diambil dari darah penderita akan dihantar ke makmal bagi tujuan menguji jika terdapat sebarang tanda penyakit jantung, kencing manis, testosteron rendah dan lain-lain yang boleh jadi punca mati pucuk.

Ujian kencing

Agak sama seperti ujian darah, ia akan mengambil sampel air kencing dari penderita dan dihantar ke makmal bagi menguji jika terdapat sebarang tanda kencing manis atau masalah kesihatan lain yang juga boleh menjadi punca.

Ujian ultra bunyi

Ujian ini kebiasaannya dijalankan oleh pakar di dalam makmal dan merangkumi penggunaan alatan
transducer
 yang diletakkan di atas salur darah menuju ke zakar.

Selepas itu, pakar akan meneliti video yang terhasil untuk mengenal pasti sama ada penderita mengalami
 masalah pada salur darah pada zakar
 ataupun tidak.

Ujian ereksi semalaman

Kebanyakan lelaki yang normal akan mengalami ereksi zakar ketika tidur sama ada sedar ataupun tidak dan jika ia tidak berlaku maka risiko mati pucuk adalah tinggi.

Dengan ujian yang dijalankan menggunakan sejenis pembalut khas di sekeliling zakar ketika tidur, pakar akan dapat mengetahui
sama ada zakar anda mampu berereksi ataupun tidak
.

Ujian psikologi

Ia tidak memerlukan sebarang alatan atau ujian pada fizikal penderita, doktor hanya akan menanyakan beberapa soalan untuk menapis stres, kegelisahan, kemurungan atau segala kemungkinan punca psikologi yang boleh mengakibatkan mati pucuk.

Apa perlu buat jika ada mati pucuk?

Malangnya, kondisi ini boleh berlaku kepada mana-mana lelaki di luar sana terutamanya mereka yang mempunyai faktor risiko tinggi.

Jika anda mengesyaki diri mengalami kondisi ini, jangan hanya berdiam diri dan segera berjumpa doktor untuk menjalani 5 ujian ini.

Sekiranya anda telah berkonsultasi dengan doktor dan
ternyata anda mungkin mengalami mati pucuk
, jangan cepat panik kerana ini bukan pengakhiran buat anda.

Ia mungkin boleh sembuh atau bertambah baik jika kalian berjaya mengurangkan faktor-faktor risiko yang ada pada diri sendiri.

Kemudian, sila jalani rawatan dan mengambil ubatan seperti mana yang telah dinasihatkan serta dipreskripsikan oleh doktor.

Antara yang paling popular adalah
pengambilan sildenafil (viagra)
 yang membolehkan penderita masalah ereksi zakar seperti mati pucuk kembali mendapatkan dan mengekalkan ereksi.

Jadi, jangan hanya berdiam diri okay!


Anak Kerap Mengamuk, Hiperaktif & Buat Perangai, Cek Balik Makanan Yang Mereka Makan!

Terlalu penat, bosan atau marah akan mengakibatkan kanak-kanak berkelakuan buruk. Namun begitu, pemakanan kanak-kanak juga boleh menjadi punca kepada kelakuan buruk mereka. Jadi, tahukah anda tentang bahaya makanan ringan ini?

Ini kerana makanan ringan adalah salah satu daripadanya. Oleh itu, ibu bapa perlu mengehadkan makanan ringan dalam diet anak sebagai salah satu cara untuk mengurangkan kelakuan buruk mereka.

Bahaya makanan ringan pada kelakuan anak

Makanan ringan sangat menarik minat kanak-kanak atas pelbagai sebab terutamanya rasa, harga dan mudah untuk didapati.

Namun begitu, mereka mungkin tidak tahu akan kesan sampingannya.

Makanan yang mempunyai kandungan gula tinggi memang dikenali akan mendorong kelakuan buruk kanak-kanak.

Begitu juga dengan makanan ringan yang mempunyai
pewarna dan perasa artifisial
 yang boleh menjejaskan kelakuan anak anda.

#1. Makanan ringan dan ketagihan

Apabila kanak-kanak sudah mempunyai pengalaman makan makanan yang bergula, bergaram atau berlemak ini, mereka akan mula ketagih.

Bahaya makanan ringan seperti gula-gula, soda, roti dan pencuci mulut juga mempunyai kaitan dengan ketagihan.

Sekali anak anda sudah mengambil makanan ringan, mereka cenderung menyukai rasa dan tesktur makanan tersebut lalu menyebabkan ketagihan.

Ini menyebabkan mereka lebih gemar memilih makanan ringan berbanding makanan yang lebih sihat seperti buah-buahan dan sayur-sayuran.

#2. Bahaya makanan ringan dan hiperaktif

Makanan yang bergula tinggi adalah yang paling ditakuti oleh ibu bapa kerana terdapat kaitan di antara
pengambilan gula yang banyak dengan kelakuan anak.

Makanan bergula tinggi dan makanan ringan akan mengurangkan tenaga kanak-kanak serta keupayaan untuk fokus dalam masa yang lama.

Gula yang ditemui dalam soda, roti dan pencuci mulut akan mempercepatkan peredaran darah lalu menyebabkan peningkatan aktiviti kanak-kanak.

Sebagai contoh, soda adalah sejenis minuman yang akan megakibatkan kanak-kanak hilang konsentrasi dan perhatian.

#3. Bahaya makanan ringan dan agresif

Kanak-kanak yang mengambil makanan ringan dalam kadar yang berlebihan cenderung untuk menjadi lebih agresif berbanding rakan mereka yang mengamalkan diet sihat.

Kajian menunjukkan bahawa terdapat kaitan yang signifikan antara kanak-kanak yang minum soda bergula dengan kelakuan ganas.

 Walaupun gula dianggap sebagai punca utama kelakuan ini, kafein juga perlu dipersalahkan kerana ia juga mampu mengubah hormon dan kimia yang terdapat dalam
 otak kanak-kanak.

#4. Tenaga dan fokus

Aktiviti fizikal adalah sangat penting bagi setiap kanak-kanak. Makanan ringan pula tidak mengandungi nutrien secukupnya untuk membekalkan tenaga.

Kekurangan aktiviti fizikal adalah berbahaya kepada fizikal serta mental lalu merencatkan
 tumbesaran kanak-kanak.

#5. Keyakinan diri dan depresi

Keyakinan diri adalah sangat penting bagi seorang kanak-kanak yang sedang membesar. Pengambilan makanan ringan yang berlebihan pula akan memberi impak negatif bagi mereka.

Bahaya makanan ringan akan
menjejaskan tumbesaran fizikal kanak-kanak termasuklah dari segi berat badan
 yang seterusnya akan mengundang kepada kehilangan keyakinan diri.

Tahap keyakinan diri yang rendah akan mengakibatkan pelbagai masalah mental seperti depresi yang sangat berbahaya kepada kanak-kanak.

Ini bukan sahaja akan menjejaskan tumbesaran dan perkembangan mereka malahan turut menurunkan prestasi di sekolah dan perhubungan sosial mereka.


Dalam Aspek Penjagaan Bayi Minggu Ke-17 Ibu Harus Waspada Terhadap Risiko Otitis Media!

Pada perkembangan bayi 4 bulan ini,
parents
 perlu lebih berwaspada terhadap jangkitan telinga yang kerap menyerang si kecil. Ikuti penjelasan lanjut mengenai kesihatan si kecil dalam artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Perkembangan & Pelakuan

Perkembangan bayi 4 bulan anda.

Penyelidik percaya bahawa bayi anda kini boleh memahami semua bunyi-bunyi asas yang membentuk bahasa ibunda mereka.

Antara masa ini dan usia 6 bulan, mereka akan memgembangkan keupayaan untuk membuat beberapa bunyi ini, yang bermakna anda boleh mendengar perkataan yang anda telah impikan, iaitu “mama” dan “dada.”

Walaupun pakar pembangunan kanak-kanak mengatakan ia terlalu awal untuk bayi anda untuk menyambung mereka bunyi dengan anda, yang tidak akan membuat pendengaran mereka kurang menarik.

Anda boleh
menggalakkan percubaan bayi anda pada komunikasi
 oleh pencerminan atau meniru ungkapan dan bunyi mereka. Mereka boleh cuba untuk meniru anda juga. Mengatakan “ba” dan mereka boleh cuba untuk mengatakan ia kembali.

Bertindak balas apabila bayi anda membuat bunyi atau cuba untuk mengatakan sesuatu yang akan membantu mereka belajar kepentingan bahasa dan lebih memahami sebab dan akibat.

Ia bagus untuk diri mereka: Mereka akan mula menyedari bahawa apa yang mereka katakan membuat perbezaan.

Pada perkembangan bayi 4 bulan minggu pertama adalah:

Mengangkat kepala 90 darjah apabila berbaring;

Ketawa dengan kuat;

Tahu semua bunyi asas bahasa ibunda mereka;

Menyebut perkataan yang mudah seperti “mama” dan “baba” tetapi mereka tidak benar-benar memahami makna;

Ikut objek 15 cm dan bergerak 180 darjah dari sisi ke sisi.

Sokongan bayi anda.

Untuk menyokong kanak-kanak, anda boleh menggalakkan
mereka untuk bercakap
 dengan duduk di cermin atau meniru ungkapan dan bunyi yang si kecil buat.

Anda juga boleh bertindak balas apabila mereka bersuara atau cuba untuk mengatakan sesuatu untuk membantu mereka menyedari kepentingan bahasa dan memahami cara kita berkomunikasi.

Kesihatan & Keselamatan

Apa yang patut saya bincangkan dengan doktor?

Setiap doktor akan mempunyai cara mereka sendiri untuk memeriksa kesihatan bayi anda.

Bergantung kepada keperluan individu setiap kanak-kanak, ujian fizikal keseluruhan, bilangan dan jenis penilaian dan pelaksanaan prosedur teknikal akan menjadi sangat berbeza.

Tetapi anda boleh menjangka dan berunding dengan doktor tentang masalah selepas bayi mendapatkan pemeriksaan kesihatan:

Beritahu doktor bagaimana anda dan bayi anda dengan kehidupan keluarga; makan, tidur dan biarkan mereka tahu keadaan perkembangan keseluruhan dan juga bagaimana untuk menjaga bayi anda jika anda bercadang untuk kembali bekerja;

Doktor anda akan mengukur berat badan, ketinggian, lilitan kepala bayi dan menimbang semula keadaan bayi sejak lahir.

Apakah yang patut saya tahu mengenai perkembangan bayi 4 bulan?

Berikut adalah beberapa perkara yang perlu anda tahu:

Jangkitan telinga

Jangkitan telinga juga dikenali sebagai
otitis media
 akut. Ia berlaku apabila virus atau bakteria dan cecair yang terperangkap di belakang gegendang telinga mereka.

Jangkitan menyebabkan bengkak, sakit dan sering demam. Jangkitan telinga sangat biasa, lebih daripada separuh daripada semua bayi yang baru lahir akan mempunyai penyakit ini sebelum usia setahun.

Simptom penyakit ini termasuk:

Anorexia: Jangkitan telinga boleh menyebabkan kesakitan apabila mengunyah dan menelan bayi anda.

Selalu tarik di telinga.

Demam dari 38
o
C hingga 40
o
C

Keadaan berubah secara mendadak, disertai dengan selesema. Tekanan dalam telinga boleh menyebabkan bayi mengalami kesakitan, terutamanya apabila mereka apabila mereka makan atau berbaring di atas katil dan membuatkan mereka marah.

Pelepasan telinga boleh menjadi kuning, putih atau wap darah merah.

Cirit-birit. Jangkitan telinga biasanya disebabkan oleh virus dan virus ini juga boleh memberi kesan kepada sistem penghadaman.

Satu lagi perkara pelik ialah jangkitan telinga biasanya hilang selepas masa yang tertentu.

Walau bagaimanapun, doktor akan menetapkan antibiotik untuk membantu bayi, mengelakkan jangkitan telinga yang lebih teruk dan membantu mereka berasa lebih selesa.

Doktor anda menetapkan acetaminophen untuk sakit dan demam. Penyakit bayi selalunya akan hilang secara beransur-ansur dalam tempoh dua hari selepas diberi ubat.

Untuk mencegah jangkitan telinga, sila:

Jauhi bayi anda daripada asap rokok kerana boleh melemahkan sistem imun mereka;

Terus menyusu jika anda berbuat demikian. Kajian menunjukkan bahawa menyusu bayi kurang cenderung untuk mendapat jangkitan telinga;

Pastikan anak anda imunisasi sepenuhnya, terutama pneumonia dan influenza untuk mengurangkan kadar jangkitan telinga;

Hadkan penggunaan puting, beberapa kajian menunjukkan bahawa menggunakan puting boleh membawa kepada risiko jangkitan telinga yang lebih tinggi;

Bantu bayi bangun perkara yang digalakkan dalam perkembangan bayi 4 bulan

Jika bayi anda tidak boleh bangun, mereka memerlukan anda untuk membantu mereka apabila anda melihat bayi membalik anda atau turunkan diketepikan.

Walaupun anda tidak harus cuba membantu bayi yang baru lahir kerana leher dan belakang bayi anda belum berkembang sepenuhnya lagi, anda boleh menyokong kanak-kanak yang berumur 3 atau 4 bulan sekarang.

Ia boleh membantu mereka untuk menjaga kepala dengan baik dan tidak jatuh apabila anda menyokong mereka dari pelbagai kedudukan yang berbeza.

Selain mengubah postur, duduk boleh membantu bayi melihat lebih jauh.

Bukan hanya melihat ke atas langit, atau di sekitar dari sisi ke sisi dalam kereta sorong, bayi yang sedang duduk akan dapat melihat orang yang lalu lalang, kedai-kedai, rumah, pokok, haiwan peliharaan, bas, kereta dan semua perkara yang indah lain di sekeliling mereka.

Mereka akan lebih seronok daripada hanya berbaring. Apabila mereka duduk, mereka akan bermain dalam masa yang lebih singkat.

Baca juga:

https://wp.hellodoktor.com/keibubapaan/bayi/penjagaan-bayi/aktiviti-tummy-time-si-manja/

Bayi terlalu montel

Tidak seperti keadaan berat badan berlebihan pada orang dewasa, bentuk bayi yang tidak kenyal tidak disebabkan oleh diet.

Daripada cuba membantu mereka mengurangkan berat badan, anak perlu melambatkan pertambahan berat bayi. Pertubuhan bayi yang tinggi dan lebih aktid, bayi montel akan kurus semula.

Beberapa tips boleh membantu anda sekirany anda risau mengeni status berat bayi anda:

Hanya menyusukan ketika bayi lapar;

Menyesuaikan diet jika perlu;

Beritahu anak untuk minum air, minuman tanpa kalori;

Tidak menghentikan penyusuan bayi  hanya kerana anda mahu menggalakkan mereka untuk tidur sepanjang malam. Ia bukan sahaja tidak berkesan tetapi juga membawa kepada berat badan berlebihan pada kanak-kanak;

Menilai diet bayi;

Menggalakkan mereka untuk menjadi aktif. Jika mereka tidak bergerak, menggalakkan mereka untuk lebih bergerak.

Kerisauan Saya

Apa yang saya risaukan berkaitan perkembangan bayi 4 bulan?

Perkara yang mungkin merisaukan anda:

Bayi menolak payudara

Penolakan sementara bsi kecil ketika menyusu adalah luar biasa. Ia sentiasa berlaku atas sebab tertentu. Punca paling biasa adalah:

Pemakanan ibu, jika anda perasan makanan tertentu membuatkan anak anda menolak, kemudian menolak makan hingga bercerai susu.

Bayi selsema: bila hidung tersumbat, bayi tidak boleh bernafas melalui mulut dan dalam masa sama menghisap, dan sudah tentu pilihan pertama bayi anda adalah menggunakan mulut untuk bernafas.

Gigi bayi: walaupun hampir bayi tidak mempunyai gigi sehingga mereka sekurang-kurangnya 5 atau 6 bulan, beberapa bayi mempunyai gigi lebih awal. Selalunya bayi akan tumbuh satu atau dua gigi dalam tempoh empat bulan pertama. Menyusu akan memberikan tekanan kepada gusi yang dan ini membuatkan mereka berasa sakit.

Sakit telinga.

Bayi menderita kudis dalam mulut.

Susu mengalir perlahan. Apabila mereka lapar, mereka akan kehilangan kesabaran jika susu mengalir keluar terlalu perlahan.

Perubahan hormon ibu. Ibu-ibu baru akan menghasilkan hormon yang mengubah rasa susu dan membuat bayi anda menolak untuk makan.

Ibu mengalami tekanan.

Bayi anda bersedia untuk bercerai susu.

Dalam pada itu, kaedah berikut boleh membantu:

Jangan cuba membiarkan bayi anda minum susu jenis lain;

Cuba tuangkan susu dalam botol;

Cuba dan cuba lagi.

Walaupun mereka berulang kali enggan disusu, mereka boleh menghisap kembali selepas luangkan sedikit masa;

Perlahan-lahan memberi makan makanan pepejal untuk bayi anda.

Jika mereka terus menolak penyusuan atau sekiranya terdapat simptom lain, berbincang dengan doktor anda untuk mendapatkan nasihat.

Kesukaran menukar lampin

Jika bayi anda tidak bekerjasama setiap kali
penukaran lampin
, anda akan lebih sukar menukar lampin untuk anda pada kemudiannya.

Bayi anda mungkin merasa tidak selesa dan berasa seperti mereka terpaksa memakai lampin, yang membuat menukar lampin bayi sukar.

Caranya ialah anda perlu agak cepat dengan menyediakan segala-galanya sebelum meletakkan bayi pada meja yang penukaran.

Anda juga boleh m
enambah bunyi untuk mengalihkan perhatian si kecil, seperti bunyi dari telefon mudah alih, kotak muzik atau mainan kegemaran yang bayi anda suka.

Anda juga boleh mengalihkan perhatian bayi anda dengan lagu atau bercakap dengan bayi sehingga selesai menukar lampin.


Stres Kena WFH? Apa Kata Letakkan Indoor Plant, Ada Kebaikan Untuk Kesihatan Tau!

Kualiti udara di rumah boleh menjadi punca masalah pernafasan seperti asma. Untuk membantu menapis udara, anda boleh meletakkan pokok dalam rumah bagi mengembalikan kualitinya.

Pokok dalam rumah bantu menapis udara

Menurut Kajian Udara Bersih NASA, tanaman landskap dalaman dapat membantu menyahtoksin udara dalaman.

Ia dilakukan dengan mengurangkan
pencemaran udara seperti asap rokok
, habuk, kuman dan bahan kimia tertentu.

Selain
mengubah karbon dioksida
 menjadi oksigen, tanaman menapis udara, pokok dalam rumah atau tumbuhan secara amnya, menawarkan banyak manfaat.

Antaranya adalah:

Menapis udara

Tumbuhan menyahtoksin udara. Ia membantu mengurangkan berlakunya
simptom alahan seperti gatal, hidung berair, kerengsaan mata dan kesukaran bernafas
.

Wujudkan ketenangan

Melihat tanaman secara berterusan dapat membuatkan anda berasa lebih santai dan tenang, sehingga
mampu mengurangkan kegelisahan dan tekanan
.

Kesan ketenangan yang diperolehi daripada tumbuhan ini juga
membantu meningkatkan daya tumpuan dan ingatan
.

Kurangkan kesan bahaya

Mempunyai pokok dalam rumah dapat membantu mengurangkan kesan berbahaya sebatian organik (VOC) yang berasal daripada produk pembinaan dan penyelenggaraan rumah.

Kesan jangka panjang VOC termasuklah
sakit kepala kronik
, mual, kerengsaan,
kerosakan pada buah pinggang
 dan sistem saraf pusat serta beberapa jenis kanser tertentu.

Kualiti tidur

Tumbuhan yang menjalankan fungsi membersih dan menapis udara ini juga
dapat meningkatkan kualiti tidur
 dengan membantu membersihkan udara yang anda hirup semasa memejamkan mata.

Membantu proses pemulihan

Dikelilingi oleh tumbuh-tumbuhan turut membantu pemulihan bagi
individu yang menderita kemurungan
, trauma, dan demensia.

Punca masalah kesihatan

Adakah anda pernah mendengar mengenai
Sick Building Syndrome
?

Istilah ini digunakan untuk menggambarkan
 gejala
yang dialami oleh individu bekerja atau tinggal di bangunan komersial besar apabila tiada alasan lain sebagai punca penyakit mereka.

Simptom yang dialami merangkumi
alahan secara tiba-tiba seperti kerengsaan mata
, hidung, dan tekak, sakit kepala, pening, keletihan,
masalah kesesakan pernafasan
 dan sinus serta
gangguan sistem saraf
.

Apa penyebab kebanyakan gejala ini? Pencemaran udara dalaman!

Masalah pencemaran udara dalaman boleh berlaku
kesan daripada pelepasan toksik
contohnya benzena, formaldehid, trikloretilena, xilena, dan toluena dari bahan binaan sintetik, atau kulat udara, virus dan bahan pencemar.

Selain itu, teknik pembinaan cekap tenaga seperti membuat ruang kedap udara boleh mengurangkan peredaran udara.

Pokok dalam rumah dan pejabat bantu tingkatkan prestasi

Anda mungkin tidak mengalami sebarang simptom seperti dinyatakan di atas secara ketara, tetapi dengan meningkatkan kualiti udara dalaman di rumah dan pejabat boleh membuahkan hasil yang baik.

Salah satu kaedah terbaik untuk melakukannya adalah dengan meletakkan tumbuhan di dalam ruang kediaman mahupun pejabat.

Tumbuhan menyerap racun berbahaya ini, memecahnya menjadi produk sampingan organik lembut dan menyimpannya di dalam tanah untuk digunakan kemudian sebagai makanan.

Kewujudan pokok dalam rumah dan pejabat bukan sekadar menyebabkan penurunan gejala
Sick Building Syndrome,
malah berdasarkan kajian ia juga dapat meningkatkan prestasi individu.

Pokok dan tumbuhan pilihan

Sedang mencari idea untuk mendapatkan pokok bagi diletakkan di ruang dalam rumah atau pejabat? Ada ada beberapa cadangan yang boleh anda pertimbangkan.

Spider plants
 (Chlorophytum comosum)

Juga dikenali sebagai tanaman udara (
air plant)
, pokok ini mudah membiak dan kelihatan cantik apabila digantung. Adakalanya ia akan mengeluarkan bunga kecil berwarna putih.

Ia berkesan untuk membuang bahan kimia berbahaya dari udara, seperti karbon monoksida, xilena, formaldehid dan toluena.

Pothos

Pokok dalam rumah ini dianggap sebagai sejenis tumbuhan yang mudah dijaga dan sesuai diletakkan dalam mana-mana bahagian kediaman atau pejabat.

Tumbuhan ini boleh menjalar sehingga lebih daripada 10 kaki panjang. Ia dapat menapis udara daripada toksik seperti benzena, formaldehid, xilena dan toluena.

Bird’s Nest Fern

Ia dicirikan dengan tunas baharu yang bergulung seakan pokok pakis. Ia sangat sesuai untuk dijadikan tanaman gantung yang indah dalam rumah.

Pokok ini hidup dalam persekitaran lembap dan tanpa cahaya langsung. Antara toksik yang disaringnya adalah formaldehid, xilena dan toluena.

English ivy
 (Hedera helix)

Tumbuhan menjalar ini sesuai untuk diletakkan di dalam kediaman. Ia boleh didapati dalam pelbagai jenis berbeza dengan cara penjagaan seperti pencahayaan yang berlainan.

Pokok ini terbukti dapat menyingkirkan benzena, karbon monoksida, formaldehid, trikloretilena dan banyak lagi.

Pokok getah

Boleh dikatakan sebagai antara pokok dalam rumah yang popular dan menjadi pilihan ramai. Tumbuhan jenis ficus ini mempunyai batang tegak yang keras dengan daun berkilat dan lebar.

Rubber plant
 lebih sukakan cahaya tidak langsung yang terang dan sederhana. Ia terbukti dapat menapis udara dengan menyingkirkan formaldehid.

Langkah keselamatan

Jika anda sedang mempertimbangkan untuk mendapatkan pokok dalam rumah, pastikan anda memilih tumbuhan yang mesra kanak-kanak atau binatang peliharaan seperti kucing atau anjing.

Ini kerana sesetengah tumbuhan dikenal pasti menjadi toksik kepada anak kecil dan juga binatang.


Selalu Penat Dan Kejang Kaki? Ini Antara 8 Simptom Anda Kekurangan Kalium Dalam Badan!

Pernahkah anda dengar mengenai hipokalemia, sejenis kondisi yang menandakan kekurangan kalium atau potasium? Jika anda sering kejang perut, badan rasa lemah dan kerap kencing, ini merupakan antara simptom kekurangan mineral kalium dalam badan!

Kalium merupakan satu mineral yang sangat penting.
 Ia diperlukan oleh hampir semua tisu di dalam badan. Potasium (atau potassium) juga dikenali sebagai sejenis elektrolit kerana ia membawa cas elektrik yang dapat mengaktifkan sel dan saraf dalam badan.

Kalium juga dapat ditemui di dalam pelbagai jenis makanan. Ia juga boleh diambil sebagai suplemen. Fungsi utama potasium adalah mengekalkan keseimbangan cecair dalam sel. Ia juga menyokong kontraksi otot dan memainkan peranan penting dalam
memastikan tekanan darah kekal normal.

Selain simptom yang disebutkan di atas, kekurangan potassium juga boleh mendatangkan masalah kesihatan yang lain. Jika anda ingin tahu lebih lanjut mengenai hipokalemia, mari ikuti kupasan kami dalam artikel di bawah.

Untuk mendapatkan lebih banyak info tentang Pemakanan Sihat, sila dapatkannya
di sini.

8 simptom kekurangan mineral kalium

Di bawah, kami akan terangkan 8 simptom kekurangan mineral kalium dalam badan. Antaranya:

1. Sering rasa lemah dan tidak bermaya

Tahukah anda,
badan rasa lemah dan tidak bermaya
 merupakan salah satu simptom kekurangan kalium?

Kalium diperlukan oleh badan untuk membantu kontraksi otot. Jika tahap kalium dalam badan rendah, otot kita tidak dapat berfungsi dengan baik.

Malah, kurangnya kalium dalam badan juga boleh
memberi impak terhadap penghasilan insulin
. Ini boleh menyebabkan kadar gula dalam darah meningkat.

Pada masa yang sama, badan juga tidak dapat menguraikan glukosa dengan lebih efektif. Jadi, badan akan rasa lemah disebabkan kurangnya tenaga untuk menyokong fungsi sel.

Baca juga:

Kesan Alahan Pada Tubuh Boleh Sebabkan Badan Lemah, Lesu & Tidak Bertenaga

Dari Rasa Lesu, Terus Jadi Segar! Ini Dia 8 Makanan Yang Akan Buat Anda Kekal Bertenaga

2. Sering kejang otot antara simptom kekurangan mineral kalium

Otot pada kawasan kaki dan tangan sering kejang?
 Ini merupakan antara tanda kekurangan kalium dalam badan. Malah, apabila tahap potasium dalam darah tidak mencukupi, otot akan mula kejang dan menyebabkan kesakitan pada badan.

Tetapi, mengapakah ia berlaku? Kalium mempunyai tugas yang penting dalam stimulasi otot. Ia juga membantu badan melegakan kekejangan. Apabila tahap potasium dalam badan rendah, otak tidak dapat menghantar ‘signal’ untuk menghentikan kekejangan dengan lebih efisyen.

Oleh sebab itu, kekejangan akan berlaku dengan lebih kerap dan lama. Individu yang menghidap hipokalemia juga sering mengalami simptom ini tanpa sebarang sebab.

3. Mengalami masalah pencernaan

Satu lagi simptom kekurangan mineral kalium dalam badan ialah
masalah pencernaan
. Walau bagaimanapun, ada banyak lagi faktor lain yang boleh membuatkan perut anda meragam selain kekurangan potassium.

Seperti yang diterangkan sebelum ini, kalium mempunyai tugas penting untuk mengawal kontraksi otot. Jika anda tidak mengambil potasium dengan mencukupi, sistem pencernaan badan tidak dapat berfungsi dengan baik.

Individu yang mempunyai tahap kalium yang rendah dalam badan mungkin akan mencerna dengan lebih perlahan. Akibatnya, pesakit mungkin akan
mengalami sembelit
 atau
masalah perut kembung.

4. Boleh menyebabkan degupan jantung yang tidak teratur

Kalium juga sangat penting untuk memastikan jantung berdegup dengan baik. Jika degupan jantung tidak sekata, ia mungkin merupakan salah satu simptom kekurangan mineral kalium.

Masalah degupan jantung yang abnormal
 merupakan satu penyakit yang serius. Jika anda mengalami sebarang masalah berkaitan degupan jantung, pastikan anda berjumpa doktor secepat mungkin.

Peredaran potasium dalam badan membantu regulasi degupan jantung. Tahap kalium yang rendah dalam badan boleh mengganggu dan menyebabkan
masalah jantung yang turut dikenali sebagai aritmia.

5. Sukar bernafas antara simptom kekurangan mineral kalium

Badan kita memerlukan kerjasama otot untuk bernafas. Malah, otot juga membantu paru-paru kita menarik dan menghembus oksigen.

Jika kadar kalium dalam badan terlalu rendah, anda mungkin akan mengalami masalah pernafasan. Paru-paru juga tidak dapat mengembang dan mengecut secara normal, lantas menyebabkan pesakit sering sesak nafas.

6. Otot rasa ‘bersemut’

Kadangkala, individu yang mempunyai masalah kekurangan kalium dalam badan juga akan merasai sensasi ‘sesemut’ pada kawasan kaki atau tangan. Kondisi ini turut dikenali sebagai
paresthesia
.

Walau bagaimanapun, bukan semua orang yang mempunyai masalah ini menghidap kekurangan potassium. Ia juga boleh berlaku kepada sesiapa sahaja, terutamanya mereka yang duduk terlalu lama.

Namun, jika anda kerap mengalami masalah ini, jumpa doktor untuk pemeriksaan lanjut.

7. Selalu buang air kecil

Kerap kencing juga merupakan salah satu simptom kekurangan mineral kalium dalam badan.

Tahap potasium yang rendah akan menyebabkan buah pinggang tidak dapat berfungsi dengan baik. Malah, disebabkan ketidakstabilan elektrolit, pesakit akan
kerap ke tandas untuk membuang air kecil.

Bukan itu sahaja, mereka yang mempunyai tahap kalium yang rendah dalam badan juga sering rasa haus. Akibatnya, pesakit akan lebih kerap ke tandas sebab minum terlalu banyak air.

8. Tekanan darah tinggi

Keseimbangan elektrolit dalam badan amat penting untuk
memastikan tekanan darah berada pada tahap yang normal.

Semua orang tahu bahawa pengambilan garam yang terlalu banyak boleh menyebabkan tekanan darah tinggi. Namun, kurang garam potasium juga boleh menyebabkan efek yang sama.

Kalium membantu buah pinggang menyerap lebihan garam. Jika badan tidak mempunyai potasium yang mencukupi, garam akan masuk kembali ke dalam darah dan menyebabkan tekanan darah tinggi.

Oleh sebab itu, dapatkan kalium yang mencukupi melalui diet. Lebihkan sayuran hijau dan
makan buah-buahan seperti pisang
,
avokado
 dan buah-buahan kering.

Jika anda mempunyai masalah tekanan darah tinggi, bercakap dengan doktor untuk mendapatkan rawatan yang bersesuaian.


Vitamin D Paling Bagus Untuk Badan? Kenali Jenis Vitamin D2 Dan D3!

Sebenarnya, terdapat banyak vitamin yang bagus untuk badan
 dan ini termasuk juga jenis D
 yang turut terkenal dengan gelaran vitamin daripada sinaran cahaya matahari.

Ini kerana anda mungkin boleh dapat manfaat vitamin ini dengan membiarkan kulit anda terkena atau terdedah kepada cahaya matahari atau daripada sumber yang lain.

Di bawah keluarga vitamin D ini pula, wujud 2 jenis utama iaitu D2 dan D3. Apa beza di antaranya dan adakah ini vitamin yang bagus untuk badan? Jom teruskan baca artikel.

Apa itu vitamin yang bagus untuk badan; D2 & vitamin D3?

Seperti mana yang telah kami kata di atas tadi, vitamin D adalah
 salah satu daripada vitamin
 yang bagus untuk badan dan ia ada 2 jenis utama yakni D2 (
ergocalciferol
) dan D3 (c
olecalciferol
).

Kepentingan vitamin D yang utama adalah untuk tulang, otot, mulut, berat badan serta bagus juga untuk diambil oleh kanak-kanak, ibu hamil, pesakit diabetes dan hipertensi.

Untuk pengetahuan anda semua, kedua-duanya ini adalah berada di bawah satu keluarga sama namun mungkin berbeza dari segi sumber, manfaat dan lain-lain aspek.

Apa yang mungkin akan jadi persoalan adalah jenis mana lebih baik untuk anda ambil untuk tubuh badan yang lebih sihat? Ia berbeza bergantung kepada individu itu sendiri.

Apa beza vitamin D2 & vitamin D3?

Meskipun berkongsi nama dan keluarga, kedua-duanya ini mungkin berbeza dari aspek berikut:

Apa sumber utama kedua-duanya?

Sangat sesuai dengan namanya, vitamin D2 dan D3 ini mempunyai sumber utama yang sama iaitu sinaran cahaya matahari namun dengan pendekatan unik bagi masing-masing.

Vitamin D2 ini berasal daripada pelbagai jenis tumbuhan, tanaman atau haiwan yang terdedah kepada cahaya matahari
 contohnya seperti cendawan shiitake
 yang sangat popular.

Vitamin D3 pula berasal daripada pendedahan terus atau langsung tubuh badan individu terhadap cahaya matahari terutama pada waktu pagi dianggarkan sekitar jam 9 ke 11 pagi.

Pun begitu, kedua-duanya mungkin masih akan dapat ditemui di dalam variasi jenis makanan, minuman serta
suplemen tambahan lain yang anda boleh cari dan beli
 di farmasi.

Apa manfaat penting vitamin yang bagus untuk badan, D2 dan D3?

Walaupun anda ambil vitamin D2 dan D3 secara serentak, ia tidak akan mendatangkan sebarang masalah tetapi manfaat penting yang bakal anda terima itu mungkin tidak sama.

Manfaat tersebut adalah kedua-duanya dipercayai mampu
meningkatkan kadar vitamin D di dalam darah
 (
calsifediol
) namun tahap keberkesanannya agak sedikit berbeza.

Ini kerana vitamin D3 mampu untuk meningkatkan kadar
calsifediol
dengan lebih baik berbanding vitamin D2 ekoran ia
terbentuk secara semula jadi di dalam tubuh badan
.

Kajian melibatkan 32 orang individu membuktikan 1 dos vitamin D3 adalah hampir 2 kali ganda lebih efektif untuk meningkatkan kadar
calsifediol
berbanding 1 dos vitamin D2.

Penyerapan di dalam tubuh badan

Dua aspek di atas tadi adalah perbezaan di antara vitamin D2 dan vitamin D3 sementara aspek penyerapan di dalam tubuh badan pula adalah persamaan bagi kedua-duanya.

Ini kerana kedua-dua vitamin ini akan diserap ke dalam bentuk aktif yang sama iaitu
calcitriol
serta tidak akan
mendatangkan sebarang kesan mudarat apabila ia diambil
.

Dalam pada itu, vitamin-vitamin ini juga adalah jenis yang larut dalam lemak maka tubuh badan anda akan menyerap dan menyimpan ia ke dalam lemak sebelum diproses.

Disebabkan itu pula, anda harus pantau dan teliti dengan jumlah pengambilan vitamin D sama ada dari
sumber makanan, minuman atau suplemen agar ia lebih seimbang
.

Vitamin D mana yang perlu anda ambil?

Pakar mengesyorkan agar anda mendapatkan sekurang-kurangnya 15 mikrogram (mcg) vitamin D sehari dari pelbagai sumber dan ia juga merangkumi jenis D2 serta D3.

Sebenarnya, tidak ada kajian yang kata bahawa salah satu daripada kedua-dua jenis vitamin ini adalah lebih baik berbanding vitamin satu lagi kerana ia tidak jauh berbeza.

Pun begitu, vitamin D3 dipercayai mampu meningkatkan kadar
calsifediol
dengan lebih baik berbanding vitamin D2 ekoran ia terbentuk secara semula jadi di dalam tubuh badan.

Sementara itu, vitamin D2 ditemui di dalam sumber lebih semula jadi seperti tumbuhan, tanaman dan haiwan yang bermakna ia mungkin lebih natural berbanding vitamin D3.

Dalam erti kata lebih mudah, anda tidak perlu terlalu risau atau khuatir tentang jenis mana yang perlu anda ambil.
Dapatkan informasi dan nasihat daripada doktor tentangnya
.

Kesimpulannya, ia memang vitamin yang bagus untuk badan dan anda perlu ambil untuk mendapatkan manfaatnya!


7 Langkah Mudah Untuk Cegah Diabetes, Tapi Masih Ramai Yang Belum Tahu

“Anne, bagi saya 1 cawan teh tarik kaw!”, pesan Johari kepada seorang pelayan di sebuah restoran mamak. Hakikatnya, bukan Johari seorang sahaja yang
suka minum air manis
, ramai lagi rakyat malaysia pun macam ini bukan? Kalau macam ini keadaannya, macam mana kita hendak cegah diabetes daripada berlaku?

Tabiat yang tidak sihat ini merupakan salah satu dari punca utama kadar pesakit kencing manis kian meningkat di negara kita.

Menurut statistik Institut Diabetes Kebangsaan (NADI), hampir separuh daripada rakyat Malaysia menghidap diabetes!

Jadi, sesuatu perlu dilakukan dengan kadar segera oleh individu itu sendiri untuk cegah diabetes jenis 2 – jenis kencing manis yang paling biasa berlaku.

 Selain
mengurangkan pengambilan gula
, berikut merupakan beberapa langkah mudah lain yang perlu dilakukan untuk mencegah diabetes.

Untuk mendapatkan lebih banyak info berkenaan kesihatan kulit, anda boleh klik
di sini
.

Langkah mudah untuk cegah diabetes

#1. Lakukan aktiviti fizikal

Bersenam sudah pasti akan menyihatkan tubuh badan. Dalam pada itu, ia mampu menurunkan berat badan, merendahkan kadar gula serta menguatkan
sensitiviti terhadap insulin
.

Menurut kajian,
 senaman aerobik dan senaman rintangan
 mampu membantu cegah diabetes.
Jadi, anda mungkin sudah boleh mandaftarkan diri untuk kelas yang menawarkan 2 aktiviti ini, ya?

#2. Kurangkan berat badan

Kita selalu dimomokkan dengan penyataan
orang gemuk lebih mudah diserang diabetes
. Hakikatnya, ia mungkin benar. Jadi, cuba kurangkan berat badan anda dalam usaha untuk mencegah diabetes.

Menurut soal selidik, individu yang berjaya hilang 7 peratus dari berat badan, mampu mengurangkan risiko kencing manis sebanyak 60%! Jumlah yang agak banyak, bukan?

#3. Amalkan gaya hidup yang sihat untuk cegah diabetes

Jadi, apakah gaya hidup yang tidak sihat? Tentu sekali adalah kurang melakukan senaman serta berat badan yang tidak terkawal.

Bukan itu sahaja, tabiat buruk seperti menghisap rokok atau mengambil alkohol juga sudah pasti termasuk dalam gaya hidup tidak sihat.

Ini kerana orang yang merokok berisiko mengalami diabetes sebanyak 50% lebih tinggi berbanding mereka yang tidak merokok. Tembakau adalah faktor mempercepatkan proses aterosklerosis, begitu juga alkohol.

Dalam pada itu, ia juga boleh meningkatkan kolesterol berbahaya, menyebabkan rintangan insulin, dan meningkatkan gula dalam darah.

#4. Ambil lebih banyak serat

Makanan yang kaya serat seperti
sayur-sayuran, buah-buahan
 dan kekacang sangat bagus dalam mengawal gula dalam darah.

Bukan itu sahaja, ia juga mampu membantu merendahkan risiko sakit jantung serta membuat anda kekal kenyang walaupun tidak banyak makan.

Disebabkan itu, anda juga secara tidak langsung dapat mengurangkan berat badan sekali gus membantu dalam usaha untuk cegah diabetes.

#5. Ambil lebih banyak bijirin penuh

Makanan yang dikategorikan sebagai bijirin penuh juga dikatakan mampu membantu mengawal gula dalam darah. Jadi, lebihkan pengambilan makanan bijirin penuh seperti
roti, pasta dan bijirin
.

Pun begitu, tidak semua produk ini yang boleh dikelaskan sebagai makanan bijirin penuh, bergantung kepada bahan di dalamnya. Oleh itu, jadilah pengguna yang bijak dalam memilih.

#6. Abaikan “Fad Diet”

“Fad Diet” adalah diet rendah karbohidrat, diet indeks glisemik serta pelbagai lagi jenis diet yang boleh membantu anda mengurangkan berat badan.

Ia mungkin baik dari satu segi namun keberkesanannya dalam usaha untuk mencegah diabetes dan kesan jangka masa panjangnya tidak diketahui secara total.

Ini kerana anda akan kehilangan banyak lagi nutrien penting untuk tubuh badan anda. Sewajarnya, ambil diet yang sihat dan seimbang dengan kesemua nutrien yang diperlukan.

Anda bukan sahaja perlu mengimbangi diet anda tetapi perlu membuat jadual makan tetap. Ini akan membantu anda mengelakkan paras gula yang tinggi di dalam tubuh.

Selain itu, hidangan standard untuk pesakit diabetes perlu memasukkan asid lemak tak tepu, antioksidan, serat, vitamin, dan bijirin.

Di samping itu, elakkan makanan yang tinggi lemak tepu dan kolesterol kerana ia meningkatkan risiko penyakit jantung koronari dan aterosklerosis.

Dalam erti kata yang lain, sila jaga pemakanan untuk kesihatan anda ya!

#7. Ambil vitamin D untuk bantu cegah diabetes

Vitamin D memang diketahui dapat memberi pelbagai manfaat terhadap tahap kesihatan
 tubuh badan kita.

Antara manfaat yang dibawa olehnya adalah ia dapat mengawal kalsium dalam tubuh badan kita. Kesannya, ia dapat membantu menguruskan tahap gula dalam darah anda.

Untuk pengetahuan anda, penyelidik dan saintis telah menemui kaitan di antara
pengambilan vitamin D
 dengan diabetes jenis 2.

Mereka mendapati bahawa ia mungkin boleh mengurangkan risiko
mendapat diabetes jenis 2
 atau keterukan manifestasi diabetes.

Sehingga kini, terdapat beberapa kajian yang menunjukkan bahawa orang muda yang mempunyai tahap vitamin D yang lebih tinggi dalam tubuh mereka akan mempunyai risiko yang lebih rendah untuk mendapat diabetes jenis 2 dalam hidup mereka, berbanding mereka yang mempunyai tahap pengambilan vitamin D yang lebih rendah.

Bila perlu berjumpa doktor?

The American Diabetes Association
 menyarankan anda membuat pemeriksaan diabetes sekiranya anda:

Telah mencecah usia 45 tahun

Pernah
mengalami pradiabetes

Mempunyai
berat badan berlebihan atau obesiti

Mempunyai sejarah ahli keluarga yang
menghidap kencing manis

Menjalani hidup yang kurang aktif

Dengan melakukan pemeriksaan ini, usaha untuk mencegah diabetes dari berlaku mungkin akan jadi lebih mudah!


Makan Gula-gula Sakit Tekak Untuk Kurangkan Batuk Dan Kahak, Betul Ke Berkesan?

Pada musim hujan sebegini, ramai yang menderita sakit tekak. Walaupun kesakitan ini akan hilang dalam masa beberapa hari, namun ramai antara kita yang suka membeli gula gula sakit tekak disebabkan keberkesanannya untuk mengurangkan kesakitan.

Tambah lagi, sakit tekak juga merupakan satu
simptom lazim COVID-19
 dan juga demam biasa. Jadi, bukanlah sesuatu yang di luar kebiasaan untuk membeli lozeng dan menyimpannya di rumah.

Walau bagaimanapun, benarkah lozeng dapat mengurangkan kesakitan yang dialami? Adakah ia lebih berkesan berbanding ubat yang boleh anda
dapatkan di farmasi
?

Jom, teruskan pembacaan dan ketahui lebih lanjut mengenai
gula gula sakit tekak dan batuk
 di pasaran.

Untuk mendapatkan lebih banyak info berkenaan Keadaan Telinga, Hidung/Tekak, anda boleh klik
di sini
.

Mengapa tekak saya sakit?

Pedihnya tekak, rasa macam tertelan pisau!

Tahukah anda, ada banyak perkara yang boleh menyebabkan sakit tekak? Antaranya ialah
alahan
, demam biasa, jangkitan bakteria dan juga virus.

Untuk pengetahuan anda, bakteria dan virus boleh menjangkiti lapisan mukosa pada tekak. Jangkitan ini boleh menyebabkan inflamasi, bengkak dan juga
penghasilan kahak
.

Cara yang terbaik untuk mengesahkan punca sakit tekak yang anda alami adalah dengan berjumpa doktor.

Walau bagaimanapun, sekiranya anda tidak boleh berjumpa doktor dengan kadar yang segera, ada beberapa langkah yang boleh diambil untuk mengurangkan kesakitan di rumah.

Antara cara yang popular ialah pengambilan gula gula sakit tekak.

Bila anda perlu berjumpa doktor?

Sakit yang dialami semakin teruk dan tidak sembuh-sembuh.

Sukar menelan, bernafas atau membuka mulut.

Batuk berdarah atau ada darah dalam air liur.

Nodus limfa membengkak, terutamanya di sekitar leher.

Ada tompokan putih pada kawasan tekak.

Demam.

Hilang suara selama seminggu atau lebih.

Apa itu gula gula sakit tekak?

Gula sakit tekak atau lozeng merupakan manisan yang mengandungi ubat. Gula-gula ini dapat memberikan kelegaan sementara dan mengurangkan kegatalan yang berlaku disebabkan sakit tekak.

Setiap jenis lozeng mempunyai bahan aktif yang berbeza. Jadi, perhatikan jenama dan juga bahan-bahan yang terkandung di dalamnya.

Ada yang mengandungi bahan aktif yang dapat mengurangkan kesakitan, mengubati jangkitan dan boleh melegakan batuk.

Antara jenis-jenis lozeng di pasaran:

Lozeng keras: Diperbuat daripada gula dan juga bahan aktif. Ia tidak larut dalam masa 5-10 minit dalam mulut

Lozeng lembut: Selalunya, lozeng jenis ini berwarna-warni dan mempunyai perisanya yang tersendiri. Ia boleh dikunyah dan akan larut secara perlahan-lahan

Lozeng boleh kunyah: Teksturnya seakan-akan lozeng lembut, namun ia diformulasi menggunakan gelatin, gliserin dan air

Selain itu, ada juga jenama yang mempunyai ‘
triple action
’, yang bersifat anaestetik, antiseptik dan antiradang.

Walau bagaimanapun, percubaan klinikal untuk lozeng menunjukkan perkara yang sebaliknya.

Selain itu, lozeng mungkin tidak berkesan untuk sesetengah orang.

Malah, kajian menunjukkan lozeng hanya mampu memberikan kelegaan yang sedikit berbanding ubat sakit tekak yang dijual di farmasi atau klinik.

Namun, tidak dinafikan gula gula sakit tekak dapat memberikan kelegaan sementara. Sekiranya diamalkan bersama
kumuran garam
, sakit tekak yang anda alami mungkin boleh sembuh dengan lebih pantas.

Sekiranya diambil seperti yang diarahkan, gula-gula ini selamat dimakan dan tidak mempunyai kesan sampingan yang serius. Ia juga dapat dibeli dengan harga yang murah.

Tip:
 Campurkan ½ sudu teh garam ke dalam 120 ml air suam. Kumur selama beberapa minit untuk mengurangkan sakit tekak.

Baca juga:

Sakit Tekak? Legakannya Dengan 6 Cara Mudah Ini, No. 4 Wajib Buat!

7 Jenis Ubat Batuk Terbaik Di Pasaran, Boleh Legakan Batuk & Sakit Tekak Anda!

Selain gula gula sakit tekak, apa lagi yang boleh saya lakukan?

Untuk merawat sakit tekak, anda boleh:

Dapatkan rehat yang mencukupi
. Kurangkan bercakap untuk elak sakit tekak menjadi semakin serius.

Minum air
. Air dapat memastikan tekak sentiasa lembap. Elakkan minuman yang
mengandungi kafein
 dan alkohol.

Ambil makanan yang hangat
. Contohnya, teh atau air kosong yang
dicampur dengan madu
.

Gunakan
humidifier
.
Humidifier
 dapat melembapkan udara di sekeliling kita. Ia mungkin dapat melegakan
hidung tersumbat
 dan sakit tekak.

Elakkan pendedahan terhadap habuk dan sebagainya
. Bahan-bahan ini boleh menyebabkan tekak anda alami iritasi.

Tinggal di rumah sehingga sihat
. Sekiranya anda
menghidap COVID-19
 atau demam, anda boleh pastikan penyakit ini tidak menjangkiti orang lain pula!


7 Petua Hilangkan Gatal Tekak Dan Batuk Dengan Cepat, Tip No. 2 WAJIB Ikut!

Bagaimana kita boleh menjalani dan melalui hidup dengan tenang
kalau asyik batuk-batuk sahaja
 gara-gara tekak yang tidak selesa? Tenang, kami akan senaraikan petua hilangkan batuk dan gatal tekak dengan cepat yang sangat berkesan!

Untuk mendapatkan informasi tentang Keadaan Telinga, Hidung & Tekak, sila klik
di sini
.

Apa punca tekak tidak selesa dan batuk?

Setiap orang pasti pernah mengalami
 masalah tekak tidak selesa
 dan batuk kerana ia juga adalah antara penyakit yang biasa berlaku serta berulang beberapa kali sepanjang hidup kita semua.

Merupakan salah satu
komponen penyakit tiga sekawan
 bersama demam dan selesema, ia sering akan datang dan pergi dengan begitu sahaja meskipun anda tiada ambil sebarang ubatan atau rawatan.

Walaupun masalah ini mungkin boleh
sembuh dengan sendiri seiring waktu
, namun ia bukan alasan bagi individu untuk cuma membiarkan tanpa mendapatkan ubatan dan rawatan klinikal jika perlu.

Maka, individu mungkin perlu cuba amalkan petua hilangkan batuk dan gatal tekak dengan cepat!

Punca anda selalu batuk
 Ada beberapa punca sebenar di sebalik masalah ini berlaku kepada individu seperti yang berikut:

Jangkitan bakteria atau virus

Dehidrasi

Kemasukan bendasing

Kecederaan tekak

Reaksi alahan makanan

Kesan alahan ubatan

Terlalu kuat bercakap atau berteriak

Penyakit refluks gastroesofagus (GERD)

Petua hilangkan batuk dan gatal tekak dengan cepat!

Perkara paling penting dan utama, anda perlu berjumpa doktor segera untuk mendiagnosis punca masalah ini terjadi di samping mencari apa jenis
ubat batuk terbaik untuk gatal tekak
.

Dalam pada itu, ada juga petua hilangkan batuk dan gatal tekak dengan cepat anda boleh amalkan:

#1. Mengunyah lozeng @ gula-gula yang dingin

Individu boleh mencari lozeng di farmasi atau gula-gula yang dingin. Ia sedikit sebanyak boleh membantu
melegakan gatal tekak dan batuk
.

#2. Minum air suam

Pernah terdengar atau terbaca jika anda batuk teruk,
kena minum air suam
? Sebenarnya, petua ini bukan sahaja merupakan kepercayaan orang dahulu malah mungkin benar dari segi fakta.

Alasannya, air suam terutama teh yang dicampur lemon, halia atau madu sangat menyegarkan dan mungkin akan membantu melegakan masalah batuk dan ketidakselesaan pada tekak anda.

Petua rawat tekak gatal #3. Makan aiskrim

Selain minum air suam, anda turut amat disyorkan
agar makan aiskrim
 lebih-lebih lagi perisa vanila kerana ia dikatakan boleh membantu melegakan masalah yang serupa seperti di atas.

Jika tidak gemar dengan aiskrim, ada pelbagai lagi jenis snek sejuk yang anda boleh makan seperti puding, koktel dan lain-lain jenis bagi mendapatkan kelegaan walau cuma untuk sementara.

#4. Berkumur mulut dengan air garam

Seperti mana ramai sedia maklum, garam memiliki sifat antiseptik secara semula jadi yang mampu membantu dalam usaha membunuh kuman termasuk bakteria, virus dan macam-macam lagi.

Disebabkan itu pula,
berkumur mulut dengan air garam
 mungkin boleh membantu untuk merawat infeksi virus dan bakteria – antara dalang utama berlaku masalah tekak gatal dan batuk-batuk.

#5. Menggunakan
air humidifier
 di rumah

Kadangkala, individu mungkin bakal mengalami masalah pada tekak gara-gara
 pencemaran udara di sekeliling
 yang amat sarat dengan habuk, debu, bulu haiwan serta banyak lagi bendasing lain.

Maka, penggunaan
air humidifier
 bukan sahaja boleh mengamankan malah menyamankan udara!

#6. Jangan banyak bercakap atau berteriak

Bukan kami kata anda perlu membisu sahaja sepanjang ketidakselesaan pada tekak terjadi. Akan tetapi, sila hindar daripada terlalu banyak bercakap atau berteriak ekoran ia cuma bakal
 mengakibatkan masalah tekak dan batuk
 kalian bertambah parah.

#7. Masa untuk buang tabiat buruk!

Petua hilangkan batuk dan gatal tekak dengan cepat yang terakhir adalah dengan elakkan daripada terus melakukan tabiat-tabiat buruk anda seperti menghisap rokok atau meminum alkohol.

Ketahuilah bahawa ia membawa
 kemudaratan pada tekak dan kesihatan
 tubuh badan keseluruhan.

Konklusinya, ada banyak petua kurangkan batuk dan gatal tekak dengan cepat yang individu kena cuba amalkan tetapi tahap keberkesanannya mungkin berbeza bergantung masing-masing.

Jadi, dapatkan informasi lebih lanjut daripada doktor bagi mengelak masalah ini berulang.


Stres Bukan Semuanya Tidak Baik, Ada Yang Bagus Jika Rasa Tertekan, Ini Manfaatnya!

Stres merupakan salah satu daripada masalah yang biasa terjadi
 kepada kita semua, tetapi ia sukar dikesan. Ini kerana ia bukan sesuatu yang boleh kita lihat pada fizikal.

Seandainya ia berlaku kepada seseorang itu, maka stres akan mengakibatkan mental penderita terganggu dan terjejas lantas membuat jiwa menjadi tidak tenteram.

Namun tahukah anda bahawa kadangkala terdapat juga kebaikan stres? Jom baca artikel ini dengan lebih lanjut!

Rasa stres? usah dibiarkan sahaja!

Sebelum pergi dengan lebih mendalam lagi, adalah wajar untuk kita semua berkenalan dengan definisi sebenar kondisi ini terlebih dahulu.

Buat anda yang mungkin belum tahu, stres atau tekanan adalah satu keadaan yang berlaku apabila emosi seseorang itu sedang tertekan.

Dalam pada itu, terdapat 2 jenis stres yang utama iaitu:

Akut
– Tekanan yang bersifat jangka masa pendek dan akan pergi secara sendiri dengan segera

Kronik
– Tekanan yang bersifat jangka masa panjang dan sukar untuk hilang secara sendiri

Sama ada kalian mengalami jenis akut atau kronik, kedua-duanya sudah pasti akan membuat kehidupan seharian kalian menjadi kacau-bilau.

Apa sebab anda rasa stres?

Terdapat pelbagai punca stres yang wujud
 di dalam dunia ini dan tidak mampu ditulis oleh penulis kerana ia boleh berlaku sama ada secara sedar, separa sedar atau tidak sedar.

Antara sebab tekanan itu terjadi adalah pelbagai perkara yang membabitkan perasaan, persekitaran, pekerjaan, perhubungan, pemakanan, kewangan dan juga bahan kimia.

Penting untuk kalian mengenal pasti punca tekanan ini berlaku sebelum mencari kaedah mengurangkan stres yang paling sesuai untuk anda.

Apa kesan jika rasa stres?

Tekanan sememangnya akan memberi kesan yang sangat teruk kepada diri anda sama ada dari aspek mental dan juga fizikal jika dibiarkan begitu sahaja.

Antara istilah yang biasa dikaitkan
dengan stres adalah burn out
.

Buat anda yang mungkin baru pertama kali membaca atau mendengar istilah ini, ia adalah satu keadaan di mana tubuh badan anda sudah terlalu letih dan penat sehingga tidak mampu meneruskan apa-apa lagi.

Ia biasa terjadi kepada individu yang mengalami tekanan berlebihan dan berlanjutan sama ada secara sedar atau tidak sedar lantas
menjejaskan tahap kesihatan mental serta fizikal mereka
.

Pendek kata, tekanan memang berbahaya jika dibiarkan tanpa sebarang rawatan susulan diterima penderita!

Kebaikan stres kepada individu

Tidak, kalian tidak salah membacanya kerana kadangkala kebaikan stres juga wujud tanpa kalian sedar! Berikut merupakan antara contohnya:

#1. Meningkatkan fungsi kognitif

Panik adalah sesuatu yang boleh dikatakan sangat negatif
 kerana ia akan membuat tubuh badan anda terasa sangat tertekan dengan sesuatu situasi berkaitan.

Namun cuba bayangkan jika tiba-tiba sahaja bos di pejabat anda meminta menyiapkan satu tugasan dan tarikh akhirnya adalah hanya sejam dari waktu itu.

Ini sudah pasti akan membuat kalian sangat tertekan namun apa yang memeranjatkan stres itulah yang akan membantu anda menyiapkan kerja terbabit.

Menurut kajian yang dijalankan oleh University of Berkeley, stres mungkin boleh menyebabkan sel di dalam otak bekerja lebih pantas ekoran sistem kognitif yang terjana dengan lebih hebat.#

#2. Mengelakkan demam selesema

Percaya atau tidak, tekanan sebenarnya boleh menjadi sebagai salah satu pelindung tubuh badan daripada serangan
penyakit yang biasa seperti demam atau selesema
.

Ini kerana stres akan menggalakkan penghasilan bahan kimia bernama interleukins dalam tubuh badan yang berfungsi melawan jangkitan penyakit.

Namun ini bukanlah bermakna kalian perlu sengaja mendapatkan stres berlebihan hanya semata-mata kerana ingin mencuba untuk mengelak mendapat sakit ya?

#3. Stres membantu tumbesaran bayi kanak-kanak

Bayi perlu disediakan dengan nutrisi daripada makanan dan minuman agar mereka mampu membesar dengan lebih baik.

Selain itu,
stres yang dialami oleh si ibu semasa sedang hamil
 juga dikatakan akan membuat anak mereka membesar dengan lebih cepat.

Aneh bukan? Menurut kajian John Hopkins pada tahun 2006, 137 ibu yang sedang hamil dan mengalami stres, akan melahirkan anak yang membesar lebih cepat pada usia 2 tahun berbanding dengan bayi yang dilahirkan oleh si ibu yang tidak stres!

Walau bagaimanapun, stres ketika hamil boleh menyebabkan bayi yang dilahirkan lebih kecil dari biasa. Anak yang dikandung juga berisiko untuk menjadi obes.

#4. Membuat diri anda menjadi lebih kuat

Antara kebaikan stres yang sudah kita dengar adalah ia mampu membuat otak dan tubuh badan menjadi lebih kuat terutamanya dalam situasi yang memerlukan.

Bagaimana pula dengan jati diri kita? Ya, tekanan yang dialami semasa dalam usia muda sudah pasti akan membuat diri anda menjadi lebih kuat dewasa kelak.

Ini kerana anda mungkin akan mencipta satu kebiasaan dalam diri di mana
 tekanan itu hanya suatu perkara yang biasa
 dan boleh dihadapi dengan tenang sahaja.

Konklusinya, stres mungkin adalah negatif namun kalian jangan tidak tahu bahawa terdapat juga kebaikan stres ya?

Pun begitu, ini bukanlah bermakna anda semua perlu sengaja mendapatkan stres kerana itu adalah tidak bagus!


Neuropati Diabetes, Komplikasi Kencing Manis Serius Yang Pesakit Wajib Tahu!

Adakah anda tahu komplikasi yang boleh terjadi bagi
pesakit kencing manis
? Untuk tempoh jangka masa panjang, wujud risiko untuk pesakit mengalami neuropati diabetes!

Ikuti penjelasan dalam artikel ini untuk mengetahui dengan lebih lanjut.

Untuk mendapatkan lebih banyak info tentang Kencing Manis, sila dapatkannya
di sini.

Akibat daripada kondisi diabetes

Untuk pengetahuan anda semua, neuropati diabetes atau
diabetic neuropathy
 adalah sejenis kerosakan saraf yang berlaku disebabkan oleh paras gula darah tinggi dalam jangka masa yang panjang.

Ia adalah
komplikasi diabetes yang serius dan biasa
. 60-70% orang yang mengalami diabetes mengalami beberapa bentuk neuropati.

Terdapat empat jenis utama neuropati berkaitan kencing manis: periferi, autonomi, proksimal, dan fokal.

Neuropati periferi

Ini adalah bentuk neuropati yang berkaitan dengan diabetes. Neuropati jenis ini paling kerap menjejaskan
betis kaki dan pergelangan kaki
.

Ia juga boleh menjejaskan tangan, lengan, belakang badan dan perut.

Gejalanya bervariasi dari ringan hingga teruk dan mungkin menjadi lebih parah pada waktu malam.

Ia termasuklah kesakitan, rasa terbakar, sensasi kesemutan, peningkatan kepekaan terhadap sentuhan atau kehilangan deria rasa (yang mungkin menjadi kekal), kelemahan otot, ataupun kehilangan refleks.

Neuropati periferi juga boleh menyebabkan
masalah kaki yang serius
, seperti kecacatan, jangkitan dan ulser.

Neuropati autonomi

Ini adalah jenis neuropati kencing manis kedua paling biasa. Neuropati jenis ini berlaku pada saraf
yang mengawal organ-organ dalaman
.

Organ-organ yang dikawal oleh sistem saraf autonomi termasuk sistem pencernaan, kelenjar peluh, organ seks, sistem kardiovaskular dan pundi kencing.

Kerosakan saraf pada sistem penghadaman menyebabkan kesukaran menelan, sembelit, gastroparesis (perut lambat mengecut)
menyebabkan perut kembung
, loya, muntah, dan kehilangan selera makan.

Baca juga:

Neuropati autonomi
juga boleh menyebabkan masalah seksual
, seperti disfungsi erektil pada lelaki dan kekeringan faraj pada wanita.

Kerosakan saraf pada sistem kardiovaskular boleh membuat perubahan dalam tekanan darah dan kadar denyutan jantung, menyebabkan pesakit merasa pening, berpusing-pusing atau pengsan.

Ia juga boleh
menyebabkan serangan jantung dan strok
.

Neuropati fokal

Juga dipanggil mononeuropati, bentuk neuropati kencing manis ini terjadi
apabila terdapat kerosakan pada saraf
 tertentu atau sekumpulan saraf. Jenis ini paling kerap menjejaskan muka, badan, dan kaki.

Ia biasanya muncul secara tiba-tiba dan menyebabkan kesakitan yang teruk.

Walau bagaimanapun, ia biasanya hilang dalam masa beberapa minggu atau bulan dan tidak meninggalkan apa-apa kerosakan yang berkekalan.

Gejala neuropati fokal bergantung kepada saraf yang terlibat, termasuk: penglihatan berganda, ketidakupayaan untuk memberi tumpuan, sakit di belakang mata, palsi Bell (lumpuh pada satu sisi muka),
 sakit di betis atau kaki
, sakit di dada, perut, belakang badan, panggul, dan sakit di hadapan paha.

Neuropati proksimal

Neuropati jenis yang kurang biasa ini menyebabkan sakit paha, pinggul, punggung, kaki dan biasanya menjejaskan satu sisi badan.

Juga dikenali sebagai
femoral neuropathy
 atau
diabetic amyotrophy
, keadaan ini lebih lazim pada orang dewasa yang lebih tua
dengan diabetes jenis 2
.

Rawatan bagi komplikasi diabetes ini

Tiada rawatan penyembuhan untuk neuropati diabetes, namun rawatan boleh membantu memperlahankan perkembangan penyakit.

Rawatan juga boleh membantu diabetes
 dalam menguruskan gejala seperti senak perut, sembelit, dan kesakitan.

Pesakit boleh melegakan kesakitan daripada komplikasi ini dengan mengambil ubat.

Ubatan seperti ibuprofen dan acetaminophen boleh membantu melegakan kesakitan ringan dan sederhana.

Ubat lain yang boleh digunakan untuk pengurusan kesakitan adalah ubat opioid.

Pilihan rawatan lain pula termasuklah terapi cahaya, rangsangan saraf elektrik atau akupunktur juga boleh membantu.

Perkara yang paling penting dalam mengurangkan risiko komplikasi diabetes ini
adalah mengawal paras gula darah
 supaya berada dalam lingkungan sasaran.


PJJ Bukan Penghalang Bina Keluarga, Suami Ini Kongsi Kegembiraan Isteri Hamil Awal Trimester

Setiap pasangan suami isteri itu pasti mempunyai keinginan untuk memiliki
 cahaya mata sebagai penyeri rumah tangga
. Jadi, mereka terutama wanita pasti akan lebih peka dan prihatin dengan sebarang tanda tanda awal mengandung.

Bagi pasangan yang menjalani kehidupan perkahwinan atau perhubungan jarak jauh (PJJ), akan wujud banyak kisah suka dan duka di dalam
usaha murni mereka untuk mendapatkan anak
.

Sama seperti pasangan ini, si suami kongsikan kisah PJJ mereka apabila mendapat tahu isterinya hamil!

Untuk mendapatkan lebih banyak informasi tentang Kehamilan, anda juga boleh klik
di sini
.

PJJ, suatu norma kehidupan yang normal

Bayangkan situasi di mana anda di tinggal Semenanjung manakala pasangan pula di Borneo atau lebih jauh lagi. Inilah yang dipanggil sebagai
 percintaan jarak jauh (PJJ)
 dan ia tidak mudah.

Tinggal di dua tempat berbeza, mungkin ada pasangan yang secara sengaja atau terpaksa memilih untuk berjauhan atas faktor seperti bekerja, belajar atau lain-lain.

Trend ini juga banyak dilakukan oleh
 pasangan muda yang disatukan
 namun salah seorangnya masih lagi tinggal dengan keluarga. Dalam kalangan masyarakat kita, ia digelar nikah gantung atau khitbah.

Baca lagi artikel berkaitan:

Perkahwinan: Adakah Anda Benar-benar Bersedia Menempuhi Fasa Baru Kehidupan?

Ini Sebab Suami Isteri WAJIB Ingat Tarikh Ulang Tahun Perkahwinan, Ada Rahsianya Demi Kebahagiaan!

Hilang Gelaran Manja Lepas Kahwin? Usah Begitu! Ada Banyak Manfaat Panggil Pasangan Sayang!

Sebenarnya, perkara ini tidak aneh serta bukan mustahil untuk dijayakan oleh pasangan asalkan hubungan itu sentiasa didukung oleh faktor-faktor yang penting termasuk kesetiaan, kepercayaan, komunikasi, toleransi dan kerjasama yang baik.

Menurut pakar, sebelum wabak COVID-19 melanda, cabaran pasangan untuk melalui kehidupan PJJ itu menjadi punca kenapa tidak ramai yang berani mencuba untuk melaluinya, sedangkan
teknologi media sosial masa kini
 seperti
Whatsapp
,
Telegram
,
Facebook
 dan lain-lain akan sangat membantu.

Di dalam era peralihan pandemik ke endemik COVID-19, PJJ itu norma kehidupan yang normal!

Shahrul Nizam, 28 tahun, dan suri hatinya, Sofia Najihah, 26 tahun, menjalani kehidupan sebagai pasangan PJJ sejak awal perkahwinan.

Jarak bukan halangan buat pasangan ini!

Pasangan Shahrul Nizam, 28 tahun, dan Sofia Najihah, 26 tahun, telah mendirikan rumah tangga pada akhir tahun 2021 dan sekarang sedang bahagia dalam
menjalani kehidupan suami isteri
 secara PJJ.

Memandangkan mereka juga berkahwin di tengah-tengah era peralihan pandemik ke endemik, namun itu tidak menjadi halangan untuk mereka merasai pengalaman sebagai suami isteri seperti pasangan lain. Malahan, mereka tetap berjaya melalui proses ini dengan baik.

Apa yang lebih mencabar muncul
semasa usia awal perkahwinan
 adalah pasangan muda ini terpaksa berjauhan di dua negeri yang berlainan disebabkan faktor pekerjaan masing-masing.

Shahrul yang tinggal di Rawang, Selangor dan bekerja di Shah Alam merupakan seorang perunding perusahaan automobil manakala Sofia pula di Kuantan, Pahang bagi meneruskan perusahaan milik bapanya dalam industri pelancongan Haji dan Umrah.

Bagi mereka, jarak yang jauh bukan halangan buat pasangan suami isteri itu untuk mencipta dan membina keluarga bahagia. Cuma sampai satu tahap,
kerisauan tentang kehamilan mula timbul
!

Cubaan hamil itu bukan perkara mudah?

Sama juga dengan suami isteri yang lain, pasangan ini juga mempunyai
 keinginan untuk memiliki cahaya mata
. Maka, mereka sering menanti-nantikan tanda tanda awal mengandung terjadi.

Tidak menggunakan sebarang
alat atau kaedah kontraseptif
, Shahrul Nizam dan Sofia Najihah berusaha untuk cepat ‘lekat’ namun mereka percaya cepat atau lambat, rezeki pasti datang.

“Walaupun kami tinggal berjauhan, namun saya dan isteri perlu sentiasa ‘alert’ dengan tanda tanda awal mengandung supaya tidaklah terlalu terkejut kalau tiba-tiba ada berita yang baik tiba nanti. Ini juga sebagai persediaan awal untuk kami berdua,” jelas Shahrul Nizam.

Berita baik yang diimpikan itu akhirnya tiba pada sekitar bulan Julai 2022 apabila Sofia Najihah disahkan hamil menerusi
 pemeriksaan
urine pregnancy test
(UPT)
 yang dilakukan secara sendiri di rumah.

Kata Shahrul lagi, khabar gembira itu datang ketika dia berada di Selangor manakala Sofia di Pahang. Dalam rasa teruja, dia tidak terkejut kerana sebelum itu memang sudah banyak tanda tanda awal mengandung yang dapat dilihat pada isterinya.

Mimpi mengandung tanda sedang hamil?

Selain tanda tanda awal mengandung biasa seperti

morning sickness
dan lain-lain
, ada juga simptom yang jauh lebih mengejutkan iaitu Sofia Najihah pernah mimpi mengandung sebelum sah hamil lagi.

Meskipun mimpi tidak termasuk dalam tanda tanda awal mengandung yang terbukti secara saintifik, namun ada ramai juga pasangan yang turut bermimpi perkara sama dan
berjaya hamil tidak lama selepas itu
.

“Ini mungkin antara petunjuk tanda tanda awal mengandung dari Allah kerana anak itu juga adalah antara rezeki dan anugerah dalam perkahwinan yang mesti kita semua jaga dengan sebaik-baiknya,” kata Shahrul Nizam.

Jarak yang jauh itu bukan merupakan masalah bagi pasangan ini menyiapkan diri untuk
kehamilan yang baru
 berusia satu bulan ini. Ia cuma satu permulaan indah buat mereka.

Pasangan PJJ
 lain ataupun mereka yang sedang berusaha untuk hamil, jangan mudah menyerah dan harus memberi 100 peratus komitmen untuk menjayakan impian kalian dalam membesarkan keluarga.


Hilangkan Jerawat Badan Dengan 6 Bahan Natural Ini, Selamat Dan Berkesan!

Selain di muka, akne juga boleh
tumbuh di setiap pelosok tubuh badan anda
. Maka, tidak hairan jika ramai individu yang gemar mencari dan mencuba cara menghilangkan jerawat badan.

Kadangkala, anda mungkin hanya perlu ke dapur untuk menemukan bahan tepat. Jom terus baca!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Kenapa akne juga boleh muncul di badan?

Buat anda yang mungkin belum tahu, jerawat akan tumbuh akibat banyak faktor seperti genetik, hormon, penyakit, alahan, pakaian, ubatan serta salah cara dalam aspek penjagaan kulit.

Kebiasaannya, jerawat badan akan tumbuh di kawasan seperti dada, belakang, pinggang, perut serta punggung. Jika dibiarkan, maka wujud risiko muncul tompok hitam, parut dan keloid.

Selain faktor di atas tadi,
jerawat juga boleh muncul di badan
 angkara jumlah minyak atau sebum yang berlebihan. Alasannya, folikel rambut di tubuh anda akan jadi tersumbat sekali gus memicu bakteria untuk hadir lantas membentuk jerawat.

Cara menghilangkan jerawat badan itu lebih sukar berbanding jerawat wajah kerana ia melibatkan kawasan yang lebih luas dan besar. Maka,
individu perlu berusaha lebih untuk menyelesaikan masalah ini
, jelas Pakar Dermatologi, Dr Debra Jaliman.

Baca lagi artikel berkaitan:

Ada Jerawat Di Belakang Badan? Ini Info Lengkap Tentangnya

Kenapa Jerawat Muncul Pada Satu Badan? Untuk Cegah, Kena Tahu Punca Dulu!

Ingat Muka Saja Yang Tumbuh Jerawat, Rupanya Badan Pun Boleh Kena, Ini Puncanya!

Persoalannya, bagaimana bahan di dapur itu boleh membantu merawat masalah jerawat badan secara semula jadi? Usah khuatir lagi, kami akan
menyenaraikan bahan dan sebab ia efektif
!

Ini cara menghilangkan jerawat badan natural!

Tidak dinafikan, kita semua digalakkan untuk
mendapatkan rawatan serta ubatan klinikal
 dalam usaha untuk menyelesaikan masalah jerawat. Namun, tidak salah cuba cara tradisional berikut:

Cara menghilangkan jerawat badan #1. Timun

Turut popular digunakan sebagai
masker
 untuk lingkaran gelap di bawah mata, siapa sangka jika sayuran ini juga bagus diletakkan pada badan dalam usaha untuk menghilangkan jerawat.

Keistimewaan ini mungkin disebabkan oleh kandungan magnesium, potasium, vitamin A, C dan K yang bagus untuk kulit. Selain masalah jerawat,
isu kulit kering juga mampu diselesaikan
.

Ia turut boleh diminum sebagai jus timun
 yang bagus untuk kesihatan sistem penghadaman anda.

#2. Penggunaan gel lidah buaya

Tidak lagi perlu diperkenalkan,
aloe vera
ini memang sudah sangat terkenal
digunakan pada kulit serta rambut
 sejak dari zaman dulu lagi ekoran sifatnya yang antiradang dan antioksidan.

Disebabkan itu pula, ia bakal membantu anda meredakan keradangan kulit akibat jerawat. Cara penggunaannya juga amat mudah yakni hanya dengan menyapukan gel ini di jerawat badan.

#3. Penyapuan ekstrak minyak kelapa

Satu lagi bahan yang juga popular untuk kulit dan rambut,
 minyak daripada pokok kelapa ini
 memiliki sifat antiradang serta antimikroba sekali gus bagus untuk melawan bakteria punca jerawat.

Alasannya, ia tinggi dengan asid dan asid laurat. Penyapuannya di kulit yang ada masalah jerawat dipercayai mampu untuk menyingkirkan bakteria serta mengecilkan folikel rambut terbuka.

Cara menghilangkan jerawat tubuh #4. Kunyit

Buat anda yang peka dengan trend kesihatan dan kecantikan,
masker
 yang
 diperbuat daripada bahan kunyit sangat popular kini
. Ini kerana rempah kunyit mengandungi sebatian khas kurkumin.

Kurkumin ini ada sifat antiradang dan antimikroba
 yang boleh membantu merawat isu jerawat
. Namun jangan terus menggunakan serbuknya pada kulit sebaliknya campurkan ia dengan sedikit air dahulu untuk dijadikan pes atau krim sapuan.

Cara menghilangkan jerawat tubuh #5. Bawang

Cara menghilangkan jerawat badan dengan bahan alami di dapur yang seterusnya pula adalah bawang putih. Selain masalah jerawat, rempah ini juga
sangat bagus untuk mengurangkan panau
.

Ini kerana ia mengandungi sebatian sulfur thiacremonon, yang boleh membantu mencegah lantas merawat keradangan angkara jerawat. Tidak perlu dikisar menjadi cair, ia hanya perlu
dipotong dan disapu pada kulit
 yang mengalami masalah ini.

#6. Pengamalan air buah lemon

Buah sitrus ini memang popular dengan sifat antiradang dan antibakteria yang boleh membantu mengurangkan keradangan akibat jerawat. Jadi,
ia sesuai untuk disapukan pada kulit anda
.

Cuma, anda perlu ingat bahawa air dari buah lemon ini bersifat asid dan boleh menghakis kulit anda. Jadi, elak daripada menggunakan ia di saat kulit anda sedang mengalami radang yang teruk.

Konklusinya, ada banyak cara menghilangkan jerawat badan sama ada secara semula jadi atau metode saintifik. Sebaiknya,
dapatkan pandangan atau saranan daripada pakar kulit
 terlebih dahulu sebelum cuba sebarang cara di atas atau kaedah lain ya!


Rahsia Kebahagiaan Perkahwinan

Adakah anda pernah bertanya kepada diri sendiri apakah rahsia untuk perhubungan yang kukuh dan bahagia selepas berkahwin? Terdapat begitu banyak di luar sana, tetapi kami percaya bahawa untuk mengekalkan cinta, anda perlu tahu 4 perkara yang sangat penting.

Komunikasi adalah segalanya

Kita semua tahu bahawa dalam hubungan, pemahaman anda dan keinginan dan keperluan teman anda adalah sangat penting. Ini kerana melalui berbual dapat mengenali antara satu sama lain dengan lebih baik, anda juga berkomunikasi untuk menyelesaikan masalah dan halangan yang anda bersama-sama. Dan apa cara yang lebih baik daripada berkomunikasi? Sebenarnya, banyak kajian menunjukkan bahawa jika pasangan aktif bercakap antara satu sama lain, mereka berkemungkinan kurang bergaduh yang akhirnya boleh menyebabkan perceraian atau perpisahan.

Yakin dengan siapa anda berkahwin

Sebagai manusia, kita kadang-kadang cenderung berada dalam keadaan yang mana kita menjadi ketua sepenuhnya, atau kita berfikir bahawa kita mencintai seseorang dengan betul pada pandangan pertama. Walau bagaimanapun, itu tidak bermakna anda perlu berkahwin dengan orang itu segera.
Perkahwinan adalah peristiwa suci, dan anda hanya perlu mempertimbangkan untuk sekali, apabila anda tahu dengan tepat siapa dia. Mungkin ada lebih daripada apa yang dia nampak, dan ia akan mengambil sedikit masa sebelum anda boleh mendapatkan pegangan pada personaliti pasangan anda. Oleh itu, pastikan anda tahu apa yang anda masuki, dan kenali pasangan anda pada tahap yang mendalam sebelum berkahwin. Itu boleh menyelamatkan anda daripada pendapat yang tidak berguna tentang perkara-perkara kecil yang anda tidak pernah perasan sebelum ini, tetapi ia boleh mengganggu anda semasa perkahwinan anda.

Bertindak sebagai satu pasukan

Perlu diingat bahawa perkahwinan mengambil dua masa, yang bermaksud bahawa dari saat anda mengatakan nazar anda kepada suami atau isteri anda, anda setuju untuk menjadi satu dengan orang itu.
 Itulah sebab mengapa anda perlu menyokong pasangan anda, dan menyelesaikan apa-apa halangan atau komplikasi bersama-sama. Jika sesuatu yang mengganggu anda, dan anda cuba untuk memastikan ia jauh dari pasangan anda, dia mungkin merasa tidak dihormati atau kesepian. Ia akhirnya boleh membawa kepada kemurungan, pergaduhan, atau lebih teruk lagi, perceraian.

Berkahwin dengan yang anda boleh kaitkan

Ingatlah bahawa jika anda cuba untuk membina hubungan yang bahagia, panjang dan berkekalan,
 pasangan anda menyumbang dengan ketara dalam proses tersebut.
 Ia adalah kepercayaan umum bahawa kita perlu memilih antara kualiti yang tinggi dan ciri-ciri terbaik, seperti pintar, lucu, penyayang dan sebagainya. Walau bagaimanapun, daripada mencari satu dengan semua kebaikan itu, cuba mencari satu yang sesuai dengan anda yang terbaik, dan anda boleh melihat masa depan dengannya.

Ia tidak menjadi rahsia lagi bahawa mengekalkan hubungan yang panjang, bahagia dan berkekalan bukannya tugas yang mudah. Ia melibatkan banyak kesabaran, kefahaman dan keberanian untuk memahami dan menghargai pasangan anda. Oleh itu, cuba ingat perkara yang di atas setiap hari. Walau bagaimanapun, jika anda menghadapi sebarang masalah atau konflik dengan pasangan anda dan anda berdua tidak dapat menyelesaikannya sendiri, cuba hubungi perunding perkahwinan atau ahli terapi untuk nasihat lanjut, bimbingan, dan rawatan.


Mitos tentang Kaedah Perancang Keluarga

Terdapat pelbagai cara untuk mencegah kehamilan yang mungkin anda sudah pun ketahui. Jika anda telah mendirikan rumah tangga, kaedah rancang keluarga pasti bukanlah sesuatu yang asing bagi anda.

Walaupun begitu, terdapat juga banyak maklumat yang salah tentang cara sebenar menggunakan kaedah rancang keluarga. Malah, ada juga cara atau tanggapan yang salah dan perlu diperbetulkan.

Berikut adalah beberapa mitos umum mengenai hubungan kelamin dan pencegahan kehamilan:

1. Saya menyusu jadi saya tidak boleh hamil

Walaupun penyusuan kebiasaannya melambatkan ovulasi, ia bukanlah satu jaminan.

Ovulasi boleh berlaku walaupun dalam tempoh menyusu. Ibu yang menyusu masih
perlu menggunakan kaedah rancang keluarga untuk mencegah kehamilan.

2. Saya tidak akan hamil jika tidak mencapai klimaks

Kehamilan boleh berlaku apabila sperma daripada lelaki menyuburkan telur daripada wanita. Walaupun lelaki tersebut perlu mengalami ejakulasi untuk mengeluarkan sperma, wanita tidak perlu orgasme atau mencapai klimaks untuk hamil.

Seorang wanita biasanya
melepaskan telur/ovum setiap bulan
 sebagai sebahagian daripada kitaran haid yang normal. Ini berlaku tanpa mengira sama ada wanita itu mengalami orgasme atau tidak.

3. Saya tidak akan hamil jika saya buang air kecil, menjirus atau mandi selepas hubungan kelamin

Douching
 atau menjirus
bukanlah satu kaedah pencegahan kehamilan yang berkesan.
 Selepas ejakulasi, sperma memasuki serviks dan tidak dapat dijirus keluar dengan semburan air.

Selain itu, membasuh atau
membuang air kencing selepas hubungan kelamin
 tidak akan menghalang air mani dan sperma yang telah memasuki rahim melalui serviks.

4. Saya tidak memerlukan kaedah perancang keluarga kerana kami hanya melakukan hubungan kelamin pada masa ‘selamat’. Waktu subur saya hanya sehari dalam sebulan

Mitos seperti ini kemungkinan besar timbul akibat
kurang pemahaman tentang kitaran haid.

Terdapat empat hormon utama (bahan kimia yang merangsang atau mengawal aktiviti sel atau organ) yang terlibat dalam kitaran haid: hormon stimulasi folikel (FSH), hormon luteinizing (LH), estrogen, dan progesteron.

Keseimbangan hormon-hormon ini mengawal pembebasan telur (ovulasi) dan – jika telur tidak disenyawakan – haid.

Walaupun kitaran haid wanita kebiasaannya teratur, keseimbangan hormon ini boleh terganggu oleh pelbagai faktor, termasuk umur, tekanan, ubat-ubatan, dan sebagainya.

Oleh itu, menentukan masa ovulasi dan meramalkan mana-mana hari yang “selamat” boleh menjadi sukar . Pasangan yang menggunakan kaedah waktu subur ini mesti memantau dengan teliti kitaran haid wanita dan
menilai tanda ovulasi,
 serta faktor luaran.

5. Saya tidak akan hamil jika kami mengadakan hubungan seks secara berdiri atau jika wanita berada di atas

Sesetengah orang percaya bahawa melakukan hubungan seks dalam posisi tertentu, seperti berdiri, akan memaksa sperma keluar daripada vagina wanita. Jadi, ada jugalah yang gunakan posisi seks sebegini sebagai kaedah rancang keluarga.

Sebenarnya, kedudukan semasa hubungan seks tidak ada kaitan dengan sama ada persenyawaan berlaku atau tidak.

Apabila lelaki mengalami ejakulasi, sperma didepositkan ke dalam faraj. Sperma akan, secara semula jadi, mula bergerak melalui saluran serviks sebaik selepas ejakulasi.

Tidak kiralah apa jua posisi anda ketika melakukan hubungan seks, ada risiko untuk anda hamil usai bersenggama.

6. Anda boleh menggunakan balutan plastik atau belon jika anda tidak mempunyai kondom.

Bungkusan plastik dan belon tidak sebaik kondom untuk digunakan. Ia tidak sesuai digunakan dan mudah terkoyak semasa hubungan seks. Oleh sebab itu, jangan sesekali gunakan belon sebagai kaedah perancang keluarga menggantikan kondom!

Kondom dibuat secara khusus
 untuk muat dan memberikan perlindungan yang baik semasa hubungan kelamin dan telah diuji untuk keberkesanan.

7. Dua kondom mengurangkan lagi risiko kehamilan

Kondom adalah 98% berkesan, tetapi penggandaan tidak mengurangkan risiko kehamilan. Malah, dua kondom mungkin tergosok bersana dan sebenarnya lebih cenderung untuk terkoyak berbanding satu kondom.

8. Saya tidak akan hamil jika pasangan saya pancut luar

Mengeluarkan zakar sebelum ejakulasi,
 yang dikenali sebagai
withdrawal
atau pancut luar bukanlah satu kaedah rancang keluarga yang berkesan untuk mencegah kehamilan.

Sesetengah air mani mungkin dibebaskan sebelum lelaki tersebut mencapai klimaks. Di samping itu, sesetengah lelaki mungkin tidak dapat menarik diri pada masa yang tepat.

Mengeluarkan zakar sebelum ejakulasi memang boleh mengurangkan peluang kehamilan tetapi belum tentu mencegah sepenuhnya.

9. Saya tidak akan hamil kerana ini adalah kali pertama saya melakukan hubungan kelamin

Seorang wanita boleh hamil bila ovulasi berlaku walaupun tidak pernah melakukan hubungan kelamin sebelum ini. Jangan sesekali melakukan seks tanpa sebarang perlindungan jika anda tidak mahu mengandung.

10. Pil perancang berkesan sejurus selepas mula mengambilnya

Dalam kebanyakan wanita, satu kitaran haid yang lengkap diperlukan untuk hormon dalam pil perancang mula berfungsi dengan hormon semula jadi wanita untuk mengelakkan ovulasi.

Pastikan anda mengambil pil seperti yang diarahkan untuk memastikan keberkesanan.

11. Saya WAJIB mengambil pil perancang pada masa yang sama setiap hari

Ini adalah benar untuk kaedah rancang keluarga
menggunakan pil mini
 (progesteron) yang lama, tetapi tidak semestinya untuk pil perancang keluarga hari ini.

Pun begitu, mengambil pil pada masa yang tetap akan membantu anda ingat dan mengurangkan risiko terlepas hari. Tetapi jika anda terlewat beberapa jam berbanding waktu biasa tidak akan memberi kesan kepada keberkesanannya.


Kerap Marah-Marah Tanpa Sebab Dengan Pasangan? Anda Mungkin Alami Gangguan Personaliti Ini

Ada satu gangguan personaliti yang boleh menjejaskan hubungan seseorang dengan individu lain. Gangguan tersebut dikenali sebagai gangguan keperibadian sempadan (
borderline personality disorder
).

Ketahui dengan lebih lanjut berdasarkan maklumat di bawah ini.

Maksud gangguan keperibadian sempadan

Gangguan keperibadian sempadan adalah sejenis gangguan kesihatan mental yang boleh mempengaruhi cara anda berfikir tentang diri anda dan orang lain.

Ia boleh menyebabkan masalah untuk menjalani kehidupan seharian dengan baik. Sekiranya seseorang mempunyai keadaan ini,
mereka akan menghadapi kesukaran untuk menguruskan emosi dan tingkah laku.

Selain itu, mereka juga mempunyai hubungan yang tidak stabil dengan individu lain. Apabila mempunyai gangguan personaliti ini, seseorang itu akan mempunyai rasa takut yang kuat untuk ditinggalkan.

Seseorang itu juga mungkin akan menghadapi kesukaran untuk tinggal bersendirian.

Seseorang yang mempunyai gangguan ini juga akan kerap berasa marah
selain emosi yang tidak stabil sehingga menyebabkan orang lain tidak mahu menghampirinya.

Namun, dia masih tetap ingin mempunyai hubungan dan rasa disayangi bersama pasangan atau orang lain.

Tanda atau simptom seseorang itu mengalami gangguan personaliti ini

Terdapat beberapa tanda atau simptom-simptom bagi mengenal pasti sekiranya anda atau individu di sekeliling anda mempunyai gangguan keperibadian sempadan.

Berikut adalah antara simptom-simptom yang boleh dilihat dan dikesan:

Berasa takut untuk ditinggalkan oleh orang lain walaupun kerap membuat perkara yang membuatkan orang lain menjauh daripadanya

Mempunyai corak perhubungan yang tidak stabil
. Sebagai contoh, ada masanya begitu menyanjung perangai pasangannya, namun ada masanya juga percaya bahawa pasangannya tidak menyayanginya

Perubahan yang begitu cepat dalam identiti diri yang melibatkan perubahan matlamat dan nilai. Kadangkala seseorang itu melihat dirinya sebagai seorang yang tidak berguna

Tempoh paranoia yang berkaitan dengan tekanan dan tidak menyedari kenyataan yang berlaku. Ia boleh berlaku dalam tempoh beberapa minit hingga beberapa jam

Tingkah laku impulsif dan berisiko, seperti perjudian, memandu secara semberono,
melakukan seks yang tidak selamat
, makan berlebihan atau penyalahgunaan dadah. Ada juga yang secara tiba-tiba berhenti kerja atau mengakhiri hubungan yang baik dengan individu lain

Mengancam atau melakukan tindakan yang boleh mengancam nyawa. Ini selalunya berlaku sebagai tindak balas kepada ketakutan terhadap perpisahan atau penolakan

Perubahan mood yang sangat lama.
Perubahan mood ini boleh berlaku selama beberapa jam hingga beberapa hari

Memiliki perasaan kekosongan yang berterusan

Kemarahan yang sering berlaku tanpa sebab seperti cepat marah atau cenderung untuk bertumbuk atau bergaduh

Punca yang menyebabkan gangguan personaliti ini

Seperti mana kebanyakan masalah gangguan mental yang lain, punca gangguan keperibadian sempadan ini juga tidak dapat difahami dengan baik.

Namun, ada tiga kemungkinan punca yang menyebabkan ia berlaku:

Persekitaran:
 Ini termasuklah sejarah penderaan yang dialami sewaktu kecil atau pernah ditinggalkan sewaktu masih kanak-kanak

Genetik:
 Seseorang yang mempunyai gangguan ini mungkin mewarisinya daripada
mana-mana ahli keluarga lain yang pernah mempunyai sejarah mengalami gangguan mental

Kelainan pada otak:
 Kajian ada menunjukkan bahawa terdapat perubahan pada kawasan tertentu otak yang melibatkan emosi manusia. Selain itu, sesetengah bahan kimia dalam otak seperti serotonin juga mungkin tidak berfungsi dengan baik

Mengapa individu yang mempunyai gangguan keperibadian sempadan ini sukar untuk mengekalkan perhubungan?

Pertama sekali, ini kerana gangguan keperibadian sempadan ini adalah sejenis gangguan yang berlaku secara berterusan.

Ia boleh menyebabkan kesukaran kepada penghidapnya untuk mengawal emosi diri mereka sendiri.

Emosi penghidap gangguan ini kerap berubah-ubah tanpa sebab sehingga menyebabkan pasangan mulai menjauh.

Selain itu, disebabkan penghidap gangguan ini amat takut ditolak atau ditinggalkan, mereka juga mungkin akan lebih awal meninggalkan pasangan mereka berbanding pasangan mereka meninggalkan mereka.

Bagi mereka yang berhubungan dengan pasangan yang mempunyai gangguan ini, anda mungkin akan merasakan perasaan sayang dan benci dalam masa yang sama.

Oleh sebab itu, jika salah seorang pasangan mempunyai gangguan ini, agak sukar untuk mengekalkannya dalam tempoh yang lama.

Adakah wujud sebarang jalan penyelesaian?

Pastinya ada. Bagi mereka yang mempunyai gangguan ini, anda boleh cuba dapatkan khidmat ahli terapi untuk mengawal diri anda.

Anda mungkin akan terlibat dengan
psikoterapi atau terapi perbualan bersama ahli terapi tersebut.

Ahli terapi akan menentukan jenis terapi yang bersesuaian dengan kehendak semasa diri anda.

Jika anda sayangkan diri dan individu di sekililing, dapatkanlah pertolongan dan rawatan yang sewajarnya.


Segan Nak Buang Angin Depan Orang? Bahaya, Ada Sebab Tak Boleh Tahan Kentut!

Buang angin atau kentut merupakan proses semula jadi badan dalam
mengeluarkan gas-gas yang berlebihan
, namun masyarakat mungkin memandang perkara ini sebagai tidak sopan atau memalukan.

Apabila kita berada di khalayak ramai, perut mula memulas minta untuk membuang angin. Namun disebabkan malu, anda mungkin hanya akan mencuba untuk tahan kentut.

Apatah lagi jika kentut anda
 disertai dengan bunyi yang kuat dan bau yang kurang menyenangkan, ia secara tidak langsung membuatkan anda dan orang di sekeliling menjadi kurang selesa.

Namun, pernahkah anda terfikir dan tertanya jika ada
 kesan tahan kentut
kepada keadaan kesihatan tubuh badan?

Untuk mendapatkan lebih banyak info tentang Sistem Penghadaman, sila dapatkannya
di sini.

Apa yang berlaku di dalam perut dan punggung anda?

Flatus, kentut dan angin
 merujuk kepada gas usus yang memasuki rektum.

Ini disebabkan proses pencernaan dan metabolisme gastrointestinal yang sering dilakukan oleh badan dan kemudian keluar melalui dubur.

Semasa badan anda mencerna makanan dalam usus kecil,
komponen yang tidak dapat dihadam
 akan bergerak lebih jauh di sepanjang saluran gastrointestinal dan akhirnya masuk ke usus besar.

Bakteria di dalam usus
akan memecahkan sebahagian kandungannya dengan proses penapaian.

Proses ini menghasilkan gas oleh bahan yang dikenali sebagai
asid lemak yang diserap
 semula dan digunakan dalam laluan metabolik yang berkaitan dengan imuniti dan pencegahan perkembangan penyakit.

Gas boleh diserap kembali melalui dinding usus ke dalam peredaran dan akhirnya dikeluarkan melalui paru-paru atau dikeluarkan melalui rektum, sebagai kentut.

Apakah kesan tahan buang angin kepada tubuh badan?

Tidak dapat dinafikan lagi bahawa kita semua kadang-kadang akan cenderung untuk menahan kentut terutamanya di tempat tertentu, seperti ketika berada di
 tempat kerja atau di tempat awam
.

Supaya kita tidak menanggung perasaan malu, kebanyakan daripada kita memang akan cenderung untuk menahan kentut daripada keluar kerana ia boleh menganggu orang di sekeliling.

Tetapi adakah perkara ini memberikan kesan kepada kesihatan kita? Adakah tidak elok untuk menahan kentut anda?

Terdapat bukti saintifik yang terhad yang
mengatakan bahawa menahan kentut
 boleh menyebabkan beberapa masalah kesihatan.

Namun begitu, dalam jangka masa yang pendek, menahan diri daripada buang angin ternyata boleh menyebabkan:

Kesakitan

Perut yang tidak selesa

Perut kembung

Berasa senak

Pedih ulu hati

Percubaan bagi menahan kentut daripada terkeluar akan menyebabkan peningkatan tekanan dan ketidakselesaan pada badan anda.

Penumpukan gas dalam usus anda
 dapat mencetuskan distensi perut, apabila
 sebilangan gas diserap kembali
 ke dalam peredaran darah dan dihembuskan oleh nafas anda.

Terdapat penyelidikan yang tidak begitu jelas melaporkan, kenaikan tekanan di rektum anda akan meningkatkan peluang anda untuk menghidap keadaan yang disebut diverticulitis.

Keadaan ini adalah di mana kantung kecil berkembang di lapisan usus dan akan menjadi radang.

Walaupun penyelidikan mengenai perkara ini masih terhad, namun beberapa kajian menunjukkan bahawa menahan diri daripada buang angin mungkin tidak baik bagi kesihatan kita.

Cara yang lebih sihat adalah jika anda hanya membiarkannya keluar kerana
 kentut merupakan proses semula jadi
 badan.

Terdapat bukti saintifik yang terhad menyatakan bahawa tabiat tahan kentut boleh menyebabkan beberapa masalah kesihatan.

Cara untuk mengurangkan anda daripada kerap buang angin

Bagi mengelakkan anda daripada kerap membuang angin, anda perlu mengelakkan diri daripada makan makanan yang akan dinyatakan di bawah nanti.

Elakkan juga minum minuman bersoda, ini dapat membantu anda mengurangkan
 kekerapan dalam membuang angin
.

Anda juga mungkin tidak bertoleransi terhadap jenis makanan tertentu yang boleh
 menyebabkan kembung dan gas
 berlebihan.

Antara makanan yang boleh dielakkan bagi mengurangkan kekerapan kentut ialah:

Bawang putih

Kubis

Cendawan

Aprikot

Mangga

Epal

Tembikai

Gandum

Produk tenusu

Makanan mengandungi pemanis tiruan

Namun begitu, penting untuk anda memahami bahawa buang angin adalah perkara dan proses yang normal yang dilakukan badan terutamanya di dalam proses pencernaan.

Semua orang di dunia ini kentut
 dan anda tidak perlu berasa malu mengenainya. Cuba untuk melepaskannya walaupun anda hanya boleh melakukannya di tempat apabila tiada orang di sekitar anda.